text: Jääskeläinen oli mukana myös seuraavassa "Pressiklubissa". Siinä Stiller kysyi häneltä, muistaako hän keväällä käydyn keskustelun, jossa hän oli käskenyt Stillerin harkita sitä, pyytääkö tämä enää Susanna Kuparista enää "Pressiklubiin", koska Kuparinen oli kuulemma "Eduskunta III" –näytelmässään loukannut pääministerin puolisoa siteeraamalla häntä suoraan hänen vuonna 2011 "Rantalakeus"-lehdelle antamaansa haastattelua, jossa tämä oli sanonut mm. seuraavaa:


title: Juha Sipilän ja Yleisradion toimintaa koskeva kohu 2016

text: Näytelmän kertoja tulkitsi Minna-Maaria Sipilän syyttävän kansalaisia laiskoiksi ja itsekkäiksi. Jääskeläinen oli näytelmää itse näkemättä kuullut yleläisiltä, että näytelmä sisältäisi vihapuhetta pääministerin puolisoa kohtaan, ja siksi Yle voisi henkilöityä Kupariseen, mikäli tämä pääsisi ääneen sen kanavilla. Näytelmän lajityyppi on kuitenkin dokumenttinäytelmä, jossa kaikki vuorosanat on otettu julkisista lähteistä, eikä mitään ole pantu kenenkään suuhun kirjailijan toimesta.


text: Stiller jäi seuraavalla viikolla sairauslomalle.


text: 13. joulukuuta Ylen hallintoneuvosto kokoontui ja päätti, että Jääskeläisen johdolla tehtyyn työhön ei ole tarpeen puuttua. Se ilmoitti olevansa tyytyväinen johdon esitykseen ilmapiirin parantamiseksi Ylen uutis- ja ajankohtaistoiminnassa, kuten keskusteluihin johdon ja työntekijöiden välillä. Seuraavana päivänä Ylen hallitus käsitteli johtoryhmän selvitystä Ylen riippumattomuudesta ja työilmapiiristä ja antoi Jääskeläiselle täyden luottamuksensa. Hallituksen mukaan se velvoittaa jatkossa Ylen johdon seuraamaan tiiviimmin työilmapiiriä ja pyytää Ylen vastaavilta toimittajilta säännöllisen raportin journalismiin kohdistuvista vaikutus- ja painostusyrityksistä.


text: Kohun keskellä Ylen ajankohtaistoimituksen esimies Jussi Eronen ja toimittaja Salla Vuorikoski irtisanoutuivat Ylestä. Vuorikosken mukaan perustavanlaatuiset ongelmat koskevat Ylen riippumattomuutta ja Ylen rahoittajien oikeuksien toteutumista. Vuorikoski kertoi myös seuraavaa: “Talon johto on viestittänyt toistuvasti viime viikkojen aikana työntekijöille, että jos he eivät pysty hyväksymään johdon linjauksia, pitää miettiä, voiko talossa olla töissä. Myös tätä viestiä olen kuunnellut tulevaisuuttani pohtiessa. Oma polkuni vie nyt toiseen suuntaan.” Eronen totesi irtisanoutumisestaan seuraavaa: “Minua ja tiimiäni on pyydetty vähentämään väärinkäytöksiin ja epäkohtiin puuttuvan paljastusjournalismin tekemistä. Tähän en voi suostua. Journalistin ohjeiden ykköskohdan mukaan yleisöllä on oikeus tietää, mitä yhteiskunnassa tapahtuu.” Edelleen hän totesi seuraavaa: “Rautasaappaan alla tutkivan journalistin on vaikea hengittää. … Journalistiset näkemyserot päätoimittaja Atte Jääskeläisen kanssa ovat liian suuret. En voi noudattaa täällä journalistin ohjeita, jossa jokaisella on oikeus tietää, mitä yhteiskunnassa tapahtuu. … Päätoimittaja halusi muokata juttua Sipilän painostuksen jälkeen. Muuttaa sisältöä, poistaa faktoja, poistaa paikkansa pitävän grafiikan informoimatta siitä lainkaan esimiestä tai jutun tehneitä toimittajia. … Tämä on ihan yleinen keskustelunaihe täällä uutis- ja ajankohtaistoimituksessa, että kuka tänne haluaa jäädä.”


text: Asia alkoi näyttää siltä, että joko pääministeri yritti vaikuttaa Yleen suoraan tai sitten talossa harjoitettiin itsesensuuria, tai kyseessä olivat molemmat. "Helsingin Sanomien" Unto Hämäläinen totesi seuraavaa: “Vanha nyrkkisääntö … on, että vallanpitäjän antama palaute muuttuu painostukseksi, jos se on jatkuvaa tai toistuu samasta asiasta kovin monta kertaa.”


text: Näin esille tullut pääministerin yritys vaikuttaa Ylen journalistisiin sisältöihin oli valtakunnan ykköspuheenaihe noin kolmen viikon ajan. Kyseessä oli skandaali, joka noteerattiin laajalti myös ulkomailla, tiettävästi Nigeriaa myöten. "Frankfurter Allgemeine Zeitung" vertasi Sipilää Donald Trumpiin, joka ei kestä kriittistä mediaa. Asiasta uutisoivat myös mm. Reuters ja BBC.


text: Jupakkaan on ottanut kantaa myös Toimittajat ilman rajoja, joka on huolestunut sanavapauden tilasta Suomessa. Ylen sisällä tunnelmat ovat luottamusmies Jyrki Saarikosken mukaan “järkyttyneet”.


text: Pääministerin toimintaan puuttui 3.12. myös "Iltalehden" toimitussihteeri Mikko Virta jutussaan “Näin käy, kun antaa Sipilälle reilun mahdollisuuden”. "Iltalehti" oli vuonna 2015 teettänyt Taloustutkimuksella tutkimuksen siitä, kannattavatko suomalaiset Sipilän puuhaamaa “yhteiskuntasopimusta”. Virta kirjoitti tuloksista perjantaina 5. kesäkuuta, ja juttu oli tarkoitus julkaista seuraavana päivänä. Virta toivoi siihen pääministeriltä edes lyhyitä kommentteja, olihan tutkimuksen tulos oletettavasti Sipilälle myönteinen, “suurin osa vastanneista oli valmis pidentämään työviikkoa ja kannatti yhteiskuntasopimusta”. Haastattelupyyntö lähti Sipilän avustajille, mutta mitään ei kuulunut moneen tuntiin. Sitten "Iltalehden" toimituksessa huomattiin, että keskustan pää-äänenkannattajan, "Suomenmaa"-lehden verkkosivuille oli ilmestynyt uusi pääuutinen. Otsikossa luki isolla ”Sipilä: Enemmistö suomalaisista kannattaa yhteiskuntasopimusta”. Noin kymmenen minuuttia myöhemmin Virta sai tekstiviestin Sipilän avustajalta: “Hei Mikko! Pyyntöösi viitaten: Sipilä on Oulussa eikä varmaan ehdi kommentoimaan.” Sipilä ei siis ehtinyt kommentoimaan, mutta ehti kuitenkin vuotamaan uutisen oman puolueensa lehdelle. Virran loppukaneetti oli: “Valehtelisin jos väittäisin, ettei sillä hetkellä mieleeni palautunut vanha sanonta kepusta ja pettämisestä.”


text: Julkisen sanan neuvosto (JSN) otti tammikuussa 2017 käsiteltäväkseen neljä kantelua aiheesta. Päätöksiä JSN tekee aikaistaan helmikuussa. Se selvittää, rikkoiko Yle Journalistin ohjeita 25.11. julkaistessaan Juha Sipilää koskevan uutisen ilman hänen kommenttejaan; rikkoiko "Suomen Kuvalehti" Journalistin ohjeita 30.11. julkaistessaan Ylen vaientamista ja Atte Jääskeläistä koskevan uutisen ilman Jääskeläisen kommentteja; tai tehdessään uutiseen oikaisun; sekä rikkoiko Yleisradio Journalistin ohjeita tai rajoittiko Ylen johto toimittajien sananvapautta Terrafame-aiheen käsittelyssä.


text: JSN valmistelee myös lausumaa, joka ottaa kantaa siihen, onko pääministeri Juha Sipilä rajoittanut Yleisradion tai sen toimittajien sananvapautta. Lausuman tarkoituksena on selventää Journalistin ohjeita toimittajille, päättäjille ja suurelle yleisölle.


text: Susanne Päivärinta ilmoitti 9.2.2017 irtisanoutuneensa Ylestä.


text:
Teatteriohjaaja Susanna Kuparisen mukaan tapauksessa näkyy yleisempi ongelma median toiminnassa, minkä hän kiteytti seuraavasti 16.12.2016 lähetetyssä Ylen Perjantai-ohjelmassa:
Tapauksen vuoksi Suomi menetti pitkäaikaisen kärkipaikkansa Toimittajat ilman rajoja -järjestön lehdistönvapausvertailussa.


text: Lokakuussa 2014 Suomen Yrittäjät -järjestö irtisanoi koeajalla verkko- ja printtijulkaisuissaan työskennelleen toimittaja Teppo Kuittisen kaksi päivää sen jälkeen, kun hän oli 25.10. julkaissut uutisen otsikolla ”"Sipilä: ’Suomi vaipunut apatiaan, virkamiesten määrä alas kymmenillä tuhansilla"’”. Kuittinen oli haastatellut juhlapuhujana Yrittäjäpäivillä ollutta Sipilää, joka sanoi, että kuntien ja valtion työntekijöiden määrää tulee laskea kymmenillä tuhansilla ja mainitsi, että julkisen sektorin koko on 58 prosenttia bkt:stä. Luvuista nousi kohu. Sosiaalisessa ja perinteisessä mediassa Sipilälle irvailtiin, eikö hän tiedä julkisen sektorin kokoa. Seuraavana päivänä Yrittäjämedioiden päätoimittaja Kimmo Koivikko soitti kolmesti Kuittiselle. Hän kertoi, että Sipilän esikunnassa oli noussut jutusta melkoinen haloo ja että juttua pitäisi korjata ainakin lisäämällä sana "suhteellinen" bruttokansantuotetta käsittelevään kohtaan, koska oli syntynyt porua siitä, onko julkisen sektorin koko todellakin 58 prosenttia bkt:stä. "Suhteellinen" -sanan lisääminen päästäisi Sipilän pälkähästä. Suomen Yrittäjien varatoimitusjohtaja kiisti, että Kuittisen potkut olisivat johtuneet Sipilä-jutusta, vaan että hänen työsuorituksensa ja soveltuvuutensa tehtävään eivät vain vastanneet työnantajan odotuksia. Kuittinen vei tapauksen oikeuteen toukokuussa 2015.


text: 22. syyskuuta 2015 Jyväskylän yliopiston tutkijatohtori Jouni Tilli julkaisi Politiikka.fi-sivustolla artikkelin otsikolla "Pääministeri Sipilän pelastuskertomus". Kirjoituksessa hän analysoi Sipilän epätavanomaista tv-puhetta, jossa Sipilä perusteli hallituksen kaavailemia leikkauksia ja vetosi työmarkkinaosapuoliin, jotta ne etsisivät korvaavia keinoja estää leikkaukset. Tillin mukaan muun muassa: ”Sipilän televisiopuhe on kuin stereotyyppinen luterilaisen papin saarna: esitystapa on asiallinen, suorastaan puisevahko, ja syntiosa on melkoisen pitkä armo-osaan verrattuna.” Juttu linkitettiin Jyväskylän yliopiston Facebook-sivulle. Reilun tunnin kuluttua linkki kirjoitukseen kuitenkin yllättäen poistettiin. Yliopisto ilmoitti Twitterissä poistaneensa linkin, koska "linjamme mukaan kanavissamme ei oteta poliittisesti kantaa. Oma arviointivirhe." Yliopiston johto kiisti, että ulkopuoliset tahot olisivat olleet yhteydessä yliopistoon. Tilli itse piti mahdollisena, että pääministerin kanslia olisi närkästynyt kirjoituksesta ja painostanut yliopistoa poistamaan linkin, koska hän oli lähettänyt kirjoituksensa myös pääministerin erityisavustaja Riina Nevamäelle sekä pääministeri Sipilälle juuri ennen yliopiston ”sensuuripäätöstä”.


title: Color Climax (albumi)

text: Color climax on hardcore punk -yhtyeiden Koljosen tiekiistan ja Genitaalinärpeksen split-albumi. Se julkaistiin punaisena 7” vinyylinä vuonna 2011 levymerkillä Longplay Music. Albumi on ylistys 70-luvun pornoteollisuudelle, ja sen nimi tulee saman nimisestä tanskalaisesta pornotuotantoyhtiöstä.


title: Tanskan kuninkaallinen kirjasto

text: Tanskan kuninkaallinen kirjasto () on Kööpenhaminassa toimiva yhteenliittymä, johon kuuluvat Tanskan kuningaskunnan kansalliskirjasto ja Kööpenhaminan yliopiston kirjasto ().


title: Tanskan kuninkaallinen kirjasto

text: Kirjastolla on yli 500-vuotias historia. Sen alkuna voidaan pitää vuonna 1482 perustettua yliopistokirjastoa (Universitetsbiblioteket). Kuningas Frederik III perusti yhteenliitymään kuuluvan kuninkaallisen kirjaston vuonna 1648 ja vuonna 1673 se muutti omaan kirjastorakennukseensa, joka on nykyisin Tanskan kansallisarkiston käytössä. Vuonna 1697 Kuninkaallinen kirjasto sai vapaakappaleoikeuden kaikkiin Tanskassa painettuihin julkaisuihin. Yliopistokirjaston kokelmat paloivat Kööpenhaminan suurpalossa vuonna 1728. Yliopistokirjaston Fiolstræden rakennus vihittiin 1861. Kuninkaallisen kirjaston rakennus Slotsholmenissa vihittiin 1906 ja 1927 Kuninkaallinen kirjasto alkoi toimia myös Kööpenhaminan yliopiston kirjastona. Vuonna 1999 Slotsholmenin kirjastorakennuksen viereen rakennettu "Musta timantti" -uudisrakennus otettiin käyttöön. Vuonna 2016 kirjastolla oli toimintaa kaikkiaan viidessä osoitteessa.


title: Tanskan kuninkaallinen kirjasto

text: Nimikkeiden lukumäärällä (yli 35 milj. fyysistä nimikettä vuonna 2014, lähes 200 hyllykilometriä aineistoa) mitaten kansalliskirjasto luetaan maailman 20 suurimman kirjaston joukkoon. Vapaakappaleiden ja perinteisten kirjahankintojen ja aineistotilausten ohella Tanskan kuninkaallinen kirjasto kerää erityisesti Tanskaan liittyvää digitaalista aineistoa myös internetistä.


title: Tanskan kuninkaallinen kirjasto

text: Henkilökuntaa kirjastolla oli vuonna 2015 täystoimisesti laskien 417,7 hengen vuosityöpanosta vastaava määrä.


title: Bradley Steven Perry

text: Bradley Steven Perry (s. 23. marraskuuta 1998) on yhdysvaltalainen näyttelijä. Hänet tunnetaan Gabe Duncanin roolista Disney Channelin komediasarjassa "Onnea matkaan, Charlie!". Perry näytteli Duncanin perheen keskimmäistä lasta, hänen sisaruksiaan näyttelivät Bridgit Mendler, Mia Talerico ja Jason Dolley. Hänellä oli myös sivurooli elokuvassa "Sharpay's Fabulous Adventure" vuonna 2011.


title: Bradley Steven Perry

text: Vuonna 2013 Perry alkoi näytellä pääosaa Disney XD -kanavan sarjassa "Supersairaala" ("Mighty Med") yhdessä Jake Shortin kanssa. Hän näyttelee samaa roolia myös vuonna 2016 alkaneessa "Lab Ratsin" spin-offissa "Lab Rats: Elite Force".


title: Bradley Steven Perry

text: Perry aloitti näyttelemisen 10-vuotiaana ja debytoi "Ilman johtolankaa" -sarjassa vuonna 2008. Samalla hän sai pieniä rooleja elokuvista. Perryllä oli kotiopettaja "Good Luck Charlien" kuvausten aikana. Vapaa-aikanaan hän kannattaa New England Patriots -joukkuetta ja tukee hyväntekeväisyyttä, muun muassa Mattelin lastensairaalaa.


title: Bradley Steven Perry

text: Perry asuu Etelä-Kaliforniassa perheensä kanssa. Hänellä on kolme vanhempaa siskoa.


title: Helsingin kuninkaankartano

text: Helsingin kuninkaankartano oli kuninkaankartano, jonka Ruotsin kuningas Kustaa Vaasa perusti 1500-luvun alkupuoliskolla Vantaanjoen suulla olevien koskien väliselle saarelle (nyk. Kuninkaankartanonsaari). Helsingin kuninkaankartano perustettiin jo ennen Helsingin kaupungin perustamista. Kartano oli kruunun hallinto- ja talouskeskus, sotilaallinen huoltokeskus ja maatalouden mallitila. Kuninkaankartano oli välimuoto Helsingin kaupungin tueksi suunnitellusta keskiaikaisesta linnasta ja vuosina 1556–1557 perustetuista varsinaisista kuninkaankartanoista. Helsingin kaupungin ensimmäisinä vuosina itse kaupungin asema oli varsin syrjäinen kuninkaankartanon rinnalla.


title: Helsingin kuninkaankartano

text: Erik Spåre määrättiin Helsingin kuninkaankartanon ensimmäiseksi voudiksi ja hän sai palkaksi oikeuden Tuuloksen pitäjän Kouvolan neljänneksen verotuloihin. Spåren asema oli keskeinen Helsingin kaupungin perustamishankkeissa.


title: Helsingin kuninkaankartano

text: Kuninkaankartanon ensimmäinen päärakennus valmistui vuonna 1551. Ensimmäisinä vuosina rakennettiin keittotupa, kaksi saunaa, laituri, laivurin tupa, ruoka-aitta, talli, kolme navettaa, sikala, karjasuoja, lohipato sekä silta saarelta mannermaalle. Vuosina 1553–1555 rakennettiin jauho- ja vanutusmyllyt sekä Suomen ensimmäisiin kuulunut vesisaha ilmeisesti länsikoskeen. Vanhoja kuninkaankartanoita kaksi kertaa suurempi päärakennus valmistui 1558.


title: Helsingin kuninkaankartano

text: Kuninkaankartanon alaisuuteen erotettiin Helsingin pitäjän, Västervikin, Östervikin ja Koskelan kylien maita. Talonpojille kuulunut Helsingin kosken kalastusoikeus siirrettiin kartanolle.


title: Helsingin kuninkaankartano

text: Itäisen sodanuhkan myötä kartanolle siirrettiin myös tärkeitä sotilaallisia tehtäviä. Itään marssitettavien joukkojen vakinaisena levähdyspaikkana Helsingin kuninkaankartano tuli vilkkaaksi etapiksi. Helsingin kuninkaankartano poikkesi muista Suomen kuninkaankartanoista, koska taloudenpito, hallinto ja rakennuksia suojanneet maavalli ja puupalisadit olivat linnojen kaltaisia. Kartanoon oli sijoitettu 12 tykkiä ja 10 hakapyssyä. Kuninkaankartanon tykistön tulivoima oli suurempi kuin Gripsholman kuninkaanlinnan.


title: Helsingin kuninkaankartano

text: Kuninkaankartanojärjestelmää alettiin purkaa 1560-luvulla. Vantaanjoen saari kävi ahtaaksi ja talousrakennuksia siirrettiin mantereelle Itä-Viikkiin perustettuun Helsingin latokartanoon vuonna 1555. Vuonna 1572 kuninkaankartanon hallinto siirrettiin Espooseen. Alueella ei ollut enää rakennuksia vuonna 1631 tai ne olivat käyttökelvottomia.


title: Helsingin kuninkaankartano

text: Saari nimettiin Kuninkaankartanonsaareksi vuonna 1969.


title: Helsingin kuninkaankartano

text: Vuonna 1908 saarelta löytyi rakennustöiden yhteydessä joitakin esineitä. Osa kuninkaankartanon rakennuksen suuresta muuratusta kellarista löytyi vuonna 1913 vesilaitoksen pohjoisimman suodatinrakennuksen koillispään laajennustöiden yhteydessä. Vuonna 1971 löytyi katkelma muurista.


title: Kiinan kansalliskirjasto

text: Kiinan kansalliskirjasto (; aiemmin myös nimellä "Pekingin kirjasto", lyhenne englanninkielisen nimen mukaan NLC) on usealla paikkakunnalla Kiinassa toimiva maan kansalliskirjasto. Kiinan kansalliskirjaston päätoimipiste sijaitsee Pekingissä. Kirjaston edeltäjä oli Qing-dynastian aikana vuonna 1909 perustettu "Pekingin keisarillinen kirjasto" () josta kehittyi kaupunginkirjasto. Kirjasto avasi ovensa yleisölle vuonna 1912. Vuonna 1931 kirjasto siirtyi nykyisin muinaisten kirjojen kirjastona toimivaan rakennukseen. Tästä muodostui 1930-luvulla Kiinan suurin kirjasto. Kiinan kansantasavallan perustamisen jälkeen (1949) kirjastoa kutsuttiin pitkään "Pekingin kirjastoksi".


title: Kiinan kansalliskirjasto

text: Vuonna 2008 Kiinan kansalliskirjasto ilmoitti olevansa pinta-alaltaan – noin 250 000 neliömetriä – maailman kolmanneksi suurin kansalliskirjasto. Tuolloin vuonna 1987 valmistuneen Kiinan kansalliskirjaston eteläisen päärakennuksen (140 000 m) pohjoispuolelle avattiin modernimpi pohjoinen rakennus (80 000 m) avarine lukusaleineen. Kansalliskirjaston muinaisten kirjojen kirjasto käsittää omat tilansa (30 000 m) Beihain puiston länsipuolella Xichengin kaupunkipiirissä. Ainutlaatuiseen muinaiseen aineistoon kuuluu muun muassa vanhimpia kiinankielisiä tekstejä oraakkelinluukirjoituksina. Kansalliskirjaston yhteydessä toimii "Kiinan kansallinen digitaalinen kirjasto".


title: Kiinan kansalliskirjasto

text: Nimikemäärältään (joulukuussa 2015 yhteensä 35,2 milj. nimikettä) Kiinan kansalliskirjasto on yksi maailman 20 suurimmasta kirjastosta.


title: USRC Thomas Corwin

text: Thomas Corwin oli Yhdysvaltojen tullivene ja sen jälkeen kauppalaiva. Kummassakin tehtävässä laiva toimi Alaskassa Beringinmerellä. Frank Willard Kimball kirjoitti vuonna 1912: ""Corwinin" ura on luultavasti ollut moninaisempi ja kiinnostavampi kuin minkään muun aluksen, joka liikkuu Alaskan vesillä."


title: USRC Thomas Corwin

text: Yhdysvaltojen tullivene "Thomas Corwin" (eli "Corwin") oli aluksi tulliveneenä säännöllisesti Beringinmerellä ja Pohjoisella jäämerellä. Se rakennettiin Oregonissa, ja viimeistely ja vesillelasku tapahtuivat San Franciscossa, josta tuli sen kotisatama. Sen ura liittovaltion palveluksessa kesti 23 vuotta, jona aikana se osallistui "Jeannetten" etsintään, vei tieteellisiä tutkimusryhmiä Wrangelinsaarelle ja Geraldinsaarelle, tuhosi tlingitien kylän Angoonin, esti viskin salakuljetusta, pelasti haaksirikkoutuneita valaanpyytäjiä, osallistui Alaskan tutkimusmatkoihin ja pidätti hylkeen salametsästäjä. Laivalla oli liittovaltion uransa aikana ainakin kahdeksan kapteenia, mutta se liitetään etenkin kahteen: rauhalliseen ja päättäväiseen Calvin L. Hooperiin ja äkkipikaiseen Michael Healyyn. Kun alus oli myyty 1900, se jatkoi toimintaa Beringinmerellä kauppalaivana ja rahtilaivana.


title: USRC Thomas Corwin

text: "Thomas Corwin" ja "Rodgers" varustettiin etsimään pohjoisnavalle lähtenyttä mutta sittemmin kadonnutta "Jeannettea". Ensin kohti Wrangelinsaarta lähti "Thomas Corwin" kapteenina Calvin Hooper ja puolentoista kuukauden kuluttua "Rodgers". "Corwin" saapui Wrangelinsaaren itärannalle 12. elokuuta 1881, ja kapteeni ja etsintämiehistö nousivat maihin. Saarelle pystytettiin Yhdysvaltojen lippu, ja saari sai nimen New Columbia. Etsityistä ei löytynyt merkkejä, ja hiilien vähetessä alus lähti paluumatkalle.


title: USRC Thomas Corwin

text: "SS Corwin" sai 1902 luvan matkustajien ja rahdin kuljetukseen. Se aloitti kauppalaivana kaivannaisten etsinnän tukilaivana, ja sen jälkeen siihen tehtiin suuria muutoksia matkustajia kuljettavaksi laivaksi. Se palveli purjehduskaudella rannikon satamissa Nortonissa Kotzebue Soundsissa, Sewardinniemessä ja Beringinsalmessa ja talvehti yleensä Pugetinsalmessa. Se oli useina vuosina ensimmäinen höyrylaiva, joka keväällä meni Nomeen, ja se oli myös usein viimeinen, joka sieltä lähti syksyllä. Melkein koko sen kaupallisen palveluksen ajan sen päällikkö oli Ellsworth Luce West.


title: USRC Thomas Corwin

text: Liikemies Jafet Lindeberg vuokrasi Corwinin vuonna 1914, ja kapteenina R. J. Healy laiva osallistui "Karlukilta" selviytyneiden pelastusyritykseen Wrangelinsaarelta, mutta heidät oli käyty hakemassa edellisenä päivänä. Sen jälkeen se oli mukana etsimässä "Karlukin" neljää kadonnutta miehistönjäsentä, joita ei kuitenkaan löytynyt.


title: Trenitalia

text: Trenitalia S.p.A. on Italian valtion rautatieyhtiön (FS) tytäryhtiö, joka harjoittaa junaliikennettä Italiassa ja lähivaltioissa. RFI on Trenitalian sisaryritys, joka puolestaan omistaa ja hallitsee pääosan Italian rautateistä.


title: Trenitalia

text: Trenitalian liikevaihto oli vuonna 2014 yhteensä 5,6 mrd. €, noin 70 prosenttia koko FS-konsernin liikevaihdosta. Trenitalia-yhtiöiden palveluksessa oli noin 32 000 henkilöä, lähes puolet FS-konsernin väestä.


title: Trenitalia

text:
Trenitalia harjoittaa sekä matkustaja- että tavaraliikennettä. Vuonna 2014 henkilöliikenteen matkustajasuorite oli 38,6 mrd. matkustajakilometriä ja tavaraliikenteen tavarasuorite 14,7 mrd. tonnikilometriä. Liikevaihto jakaantuu seuraavasti:
Myyntituotoista (5,4 mrd. €) lipputulot olivat 3,2 mrd. € (59 %) ja julkisen liikenteen sopimustulot 2,0 mrd. € (37 %).


title: Trenitalia

text: Trenitalia harjoittaa suurnopeusjunaliikennettä RFI:n kaikilla nopean liikenteen reiteillä.


title: Trenitalia

text:
Frecciarossa () on Trenitalian nimi nopeimmille junayhteyksille, joiden huippunopeus on 300 kilometriä tunnissa. Reittejä ajavat yhtiön uusimmat junatyypit, "Frecciarossa 1000", joka on Bombardierin "Zefiro V300" -juna, sekä "Frecciarossa ETR 500" -juna. Frecciarossa-linjoja on neljä. Lähtöjä oli vuonna 2016 päivittäin lähes 150 kpl:
Junien täsmällisyys (myöhästyminen korkeintaan 15 minuuttia) oli vuonna 2014 97,6 prosenttia.


title: Trenitalia

text:
Frecciargento () on toiseksi nopeimpien yhteyksien palvelu, jonka junien huippunopeus on 250 kilometriä tunnissa. Reittejä ajavat Alstomin Pendolino-junat tyypeiltään ETR600 ja ETR610 sekä Fiatin vanhemmat Pendolinot tyypiltään ETR485. Frecciargento-reittejä on neljä:
Junien täsmällisyys (myöhästyminen korkeintaan 15 minuuttia) oli vuonna 2014 98,5 prosenttia.


title: Trenitalia

text:
Frecciabianca-junat () kulkevat perinteisillä rautateillä, ei suurnopeusradoilla. Junien huippunopeus on kuitenkin 200–250 kilometriä tunnissa. Frecciabianca-yhteydet ulottuvat koko Manner-Italiaan niin itärannikolle Leccestä Triesteen kuin länsirannikolle Reggio Calabriasta Genovaan. Frecciabianca-junia kolmea tyyppiä:
Junien täsmällisyys (myöhästyminen korkeintaan 15 minuuttia) oli vuonna 2014 96 prosenttia.


title: Providenijanlahti

text: Providenijanlahti (, "Bukhta Providenija") on merenlahti Koillis-Siperiassa Beringinmeressä Tšuktšien niemimaan eteläosassa. Se oli 1800-luvulla ja 1900-luvun alkupuolella suosittu paikka, jossa valaanpyytäjät ja ostajat tapasivat ja talvehtivat. Siellä oleva Emman satama (nykyisin Komsomolskajanlahti) on suuri suojaisa lahti Providenijanlahden itärannalla. Komsomolskajanlahdessa on kylät Providenija ja Ureliki ja lentoasema settlements and Providenijanlahden lentoasema. Providenijanlahden synonyymi on Ploverinlahti, mutta englanninkielisissä lähteissä sitä on joskus käytetty Providenijanlahdessa Napkuminniemen takana olevasta ankkuripaikasta (myös: Port Providence). 1800-luvun venäläiset lähteet käyttivät nimeä Russian Providenijanlahden ankkuripaikasta.


title: Cirius (albumi)

text: Cirius on pietarsaarelaisen Cirius-yhtyeen esikoisalbumi vuodelta 1973.


title: Inside Out

text: Inside Out voi tarkoittaa seuraavia:


title: Prilokaiini

text: Prilokaiini (CHNO) on aromaattisiin amideihin kuuluva orgaaninen yhdiste. Yhdistettä voidaan käyttää lääketieteessä paikallispuudutteena.


title: Prilokaiini

text: Muiden amidipuudutteiden tavoin prilokaiinin toiminta perustuu natriumkanavien salpaamiseen. Tällöin hermosolujen depolarisaatio estyy ja hermoimpulssi ei kulje. Prilokaiinia voidaan käyttää sekä laskimoon annosteltuna että iholle levitettävänä voiteena. Puudutusteholtaan se on verrattavissa lidokaiiniin ja puudutus alkaa muutaman minuutin kuluttua. Yhdiste metaboloituu suhteellisen nopeasti maksassa ja munuaisissa o-toluidiiniksi ja N-propyylialaniiniksi.


title: Prilokaiini

text: Prilokaiinia pidetään amidirakenteisista puudutteista vähiten haittavaikutuksia aiheuttavana. Se ei ole yhtä myrkyllistä kuin esimerkiksi prilokaiini ja se ei supista verisuonia. Suurina annoksina prilokaiini voi aiheuttaa methemoglobiinin muodostumista elimistössä, mikä johtuu prilokaiinin aineenvaihduntatuotteena muodostuvasta o-toluidiinista. Methemoglobiinin muodostumista voidaan hoitaa metyleenisinisellä.


title: Prilokaiini

text: Prilokaiinin synteesin ensimmäisessä vaiheessa o-toluidiini reagoi 2-bromipropaanihapon tai sen happokloridin tai -bromidin kanssa muodostaen amidin. Tämä yhdiste reagoi seuraavassa vaiheessa propyyliamiinin kanssa prilokaiiniksi.


title: Cirius II

text: Cirius II on pietarsaarelaisen Cirius-yhtyeen toinen ja viimeiseksi jäänyt albumi vuodelta 1974.


title: Recover Laboratory

text: Recover Laboratory on helsinkiläinen taideryhmä. Recover Laboratory toteuttaa immersiivisiä ja monitaiteisia esityksiä ja taide-elämyksiä. Ryhmän kantava voima on kolme nuorta naista; sirkustaiteilija Miradonna Sirkka, kuvataiteilija Sofi Häkkinen ja tuottaja/kokemussuunnittelija Inna Huttunen, jotka kutsuvat katsojan kohtaamaan taiteen kokonaisvaltaisesti. Recover Laboratoryn voimakkaita teoksia on nähty aiemmin esimerkiksi jätevedenpuhdistamoiden luolissa Helsingissä ja Turussa, Suomenlinnan vanhoissa kivitunneleissa, sekä Tukholmassa käytöstä poistetussa lämmitystehtaassa.


title: Recover Laboratory

text: Recover Laboratoryn ydin ja pääteos on vuosittain toteutettava monitaiteinen labyrintti, joka syntyy nykytaiteen ja nykysirkuksen kuohuvassa yhteentörmäyksessä. Paikkasidonnainen teos syntyy aina uudelleen, usein maan alle. Teos on suunniteltu vetämään kokijan ajatukset syvään tiedostamattomaan, kaikkien mahdollisten ja mahdottomien ulottuvuuksien rajapinnalle. Se on henkilökohtainen kokemus, johon jokainen osallistuja voi uppoutua haluamallaan tasolla. Absurdi surrealismi leijuu teoksen yllä.


title: Recover Laboratory

text: Labyrinttien lisäksi ryhmä tuottaa myös näyttämöteoksia. ”On Stage” on laaja valikoima monitaiteisia esityksiä, jotka soveltuvat kalustoltaan moniin erilaisiin esitystiloihin ja tapahtumiin. Nämä teokset ovat esitettävissä perinteisemmillä näyttämöillä joustavasti; osa sisätilojen lisäksi myös ulkotiloissa. Teoksiin kuuluu muun muassa vannemanipulaatiota ja rumpuja yhdistäviä performansseja.


title: Recover Laboratory

text: Suomessa alkunsa saanut Recover Laboratoryn osallistava taidelabyrintti on esitetty ensimmäisen kerran Turussa 2014, sen jälkeen uudelleen itsenäisinä teoksina Turussa 2015 ja Helsingissä 2016–2018. Ensimmäinen kansainvälinen Recover-show sai ensi-iltansa vanhassa lämmitystehtaassa Ruotsissa Tukholman Fringe-festivaalilla 2016. Esitys nimettiin ehdolle Grand Prix -palkintoon, 100 esityksen joukosta, jotka tulivat 32 maasta. Yksi juryn jäsenistä kommentoi esitystä sanoilla: ”I hope you somehow know what you did to me. I promise I will never forget this experience”. Recover Laboratoryn esitykset perustuvat katsojien omiin valintoihin, ja ne ovat katsojilleen vahvoja kokemuksia.


title: Recover Laboratory

text: Vuonna 2018 ryhmä toteuttaa yhteistyössä Helsingin kaupungin pelastuslaitoksen kanssa labyrinttiteoksen Meilahteen, Valpurinpuiston 6000-neliöiseen väestönsuojaan. Performanssikokonaisuus on nykysirkusta ja nykytaidetta, sekä ääni-, valo- ja teatteritaiteita yhdistävä teos, joka on vahvasti osallistava ja kokemuksellinen, usein labyrintin muotoa hakeva, neljättä seinää rikkova reitti, jonka läpi katsoja kulkee yksin.


title: Dragon Ball Xenoverse 2

text: Dragon Ball Xenoverse 2 on Dimpsin kehitämä ja Bandai Namcon julkaisema roolipelattava taistelupeli. Se on jatkoa sarjan ensimmäiselle osalle, "Dragon Ball Xenoverselle". Pelaaminen ei juurikaan poikkea ensimmäisestä osasta, joten se sisältää kolmiuloitteisia taisteluareenoita sijoittuen Dragon Ball -universumiin. Pelin keskiössä toimii laajennettu versio Toki-Toki Citystä, nimeltään "Conton City". Se on toinen Dragon Ball -peli, joka on julkaistu nykyiselle konsolisukupolvelle. Pelissä on 68 pelattavaa hahmoa. Nopeimmat ennakkotilaajat saivat pelin mukana koodin, jolla sai avattua Black Goku -hahmon.


title: Dragon Ball Xenoverse 2

text: Peli ollaan tuomassa myös Nintendo Switch -konsolille, joka julkaistaan maailmanlaajuisesti 22. syyskuuta 2017.


title: Dragon Ball Xenoverse 2

text: Pelaaminen on samankaltainen kuin ensimmäisessä osassa. Pelissä luodaan oma avatar hahmo ja sillä on tarkoituksena korjata Dragon Ball historia (Dragon Ball Z sagat sekä elokuvat 'Battle Of Gods ja Resurrection F').


title: Dragon Ball Xenoverse 2

text: Pelin kaupunki "Conton City" on isompi kuin Toki-toki City. Kaupungissa on mahdollista ajaa Capsule ajoneuvoilla ja myös lentää pitkin kaupunkia. Tämä toiminto on avoinna myöhemmin. Kaupungissa on mahdollista suorittaa pieniä sivutehtäviä, kuten Krillin maitotoimitus ja Yamchan Turtle Stone metsästys.


title: Dragon Ball Xenoverse 2

text:
Pelissä ovat 5 erilaista hahmoa, jossa voi valita yhden avatar hahmon (mies ja nainen välillä):
Conton Cityn lisäksi voi vierailla muissa paikoissa, näissä paikoissa on myös tarkoitus suorittaa joitain pieniä sivutehtäviä.


title: Dragon Ball Xenoverse 2

text: Pelissä voi ensimmäisestä osasta tuttuun tapaan suorittaa Parallel Quest osioita, joita on pelissä yhteensä 100 kpl. Jotkut ovat samankaltaisia, mutta myös uusiakin löytyy. Lisäksi voi pelissä käydä suorittamassa oman Dragon Ball Avatarin koulutuksia, jotka opettavat pelaajalle uusia kykyjä. Aina viimeisen suoritettua saa super hyökkäyksen, esim. Kamehameha tai Final Flash. Hahmoja voi löytää ympäri Conton Cityä.


title: Dragon Ball Xenoverse 2

text:
Pelin hahmoja ovat vanhoja kuin myös uusiakin. Lisää hahmoja saa aina suoritettua jonkun tarina moodin (Story Mode) tehtävän. Pelissä olevat mestarit:
Vanhat mestarit edellisestä pelistä:
Uudet mestarit:


title: Viimeinen mies (albumi)

text: Viimeinen mies on rockyhtye Jerry Sultsinan esikoisalbumi, joka julkaistiin vuonna 1981.


title: Viimeinen mies (albumi)

text: Kaikki kappaleet kirjoittanut Cyde Hyttinen.


title: Stan Shingler

text: Stan Shingler on brittiläissyntyinen suomalainen graafikko ja kuvittaja, joka on toiminut 1970-luvulta lähtien Yleisradion televisiograafikkona Tampereella ja Helsingissä.


title: Stan Shingler

text: Shingler on kotoisin Keski-Englannista, jossa hän suoritti bachelor-tutkinnon taidekoulussa, pääaineenaan kuvataiteen opetus.


title: Stan Shingler

text:
Shingler on opettanut graafista
suunnittelua muun muassa Taideteollisessa korkeakoulussa.


title: Stan Shingler

text: Shingler on suunnitellut muutamia äänilevykansia Pekka Pohjolalle ("Harakka Bialoipokku"), Mikko Alatalolle ("Känkkäränkkä ja Artturi Robotti") ja Pihasoittajille ("Kontaten kotia").


title: Stan Shingler

text: Vuonna 1977 Shingler esitti televisiosatiirissa "Anteeksi, mutta" itsensä nimistä brittitoimittajaa, joka tutustuu Suomeen Risto Astikaisen opastuksella. Hän on näytellyt myös pienempiä rooleja Yleisradion televisiotuotannoissa.


title: Evangelístrian kirkko (Mystras)

text:
Evangelístrian kirkko () on bysanttilaisaikainen kirkko Mystraksessa Spártin kunnassa Kreikassa. Se on osa Mystraksen arkeologista aluetta, joka on Unescon maailmanperintökohde.
Evangelístrian kirkko on omistettu Neitsyt Marian ilmestykselle. Se sijaitsee Mystraksen linnavuoren pohjoisrinteessä Pyhän Demetrioksen katedraalilta Vrontóchion luostarille johtavan tien varressa.


title: Evangelístrian kirkko (Mystras)

text: Kirkko on ristinmuotoinen ja varustettu kupolilla. Se on Mystraksen useita muita vastaavia kirkkoja pienempi. Kirkon julkisivussa on läntisiä vaikutteita. Sisältä kirkko on koristeltu seinämaalauksilla 1400-luvun alkupuolella. Maalauksista on kuitenkin säilynyt vain vähäisiä osia.


title: Hagia Sofia (Mystras)

text: Hagia Sofian kirkko () eli "Pyhän Viisauden kirkko" on bysanttilaisaikainen kirkko Mystraksessa Spártin kunnassa Kreikassa. Se on osa Mystraksen arkeologista aluetta, joka on Unescon maailmanperintökohde.


title: Hagia Sofia (Mystras)

text: Kirkko on rakennettu 1300-luvun puolessa välissä. Se on alun perin kuulunut ensimmäisen Morean despootin Manuel Kantakuzenoksen perustamaan luostariin. Osmanivallan aikana rakennus toimi moskeijana. Kirkko sijaitsee Mystraksen linnavuoren pohjoisrinteessä lähellä linnoituksen ylempää sisäänkäyntiä ja Mystraksen palatsia.


title: Hagia Sofia (Mystras)

text: Kirkko on ristinmuotoinen ja siinä on kupoli ja leveä kellotorni sekä nartheks länsisivulla. Kirkkoon kuuluu myös hautakappeli, jossa on maanalainen krypta, sekä kolme muuta kappelia eteläsivulla. Kirkko on ollut rikkaasti koristeltu seinämaalauksilla, mutta niistä on säilynyt vain osia erityisesti kirkon kappeleissa.


title: Hagia Sofia (täsmennyssivu)

text: Hagia Sofia (, ) eli "Pyhän Viisauden kirkko" voi viitata seuraaviin bysanttilaisiin kirkkoihin:


title: Mystraksen arkeologinen museo

text: Mystraksen arkeologinen museo () on arkeologinen museo Mystraksen arkeologisen alueen yhteydessä Spártin kunnassa Kreikassa. Se esittelee alueelta löydettyä pääosin bysanttilaisaikaista esineistöä.


title: Mystraksen arkeologinen museo

text: Museo on perustettu vuonna 1952. Se toimii Mystraksen katedraalin ("Metropolis") eli Pyhän Demetrioksen katedraalin yhteydessä olevassa kaksikerroksisessa rakennuksessa kirkon pohjoispuolen sisäpihan länsisiivessä. Esineitä on myös ulkotiloissa sisäpihalla. Museon perusti Nikólaos Drandákis. Itäsiivessä oli epävirallinen ranskalaisen bysantintutkija Gabriel Millet'n perustama museo jo 1800-luvulla. 1900-luvun alkupuolella kokoelmaa laajennettiin Spartan piispan Theóklitos Minópouloksen kokoelmilla. Museo uudistettiin vuonna 2001.


title: Mystraksen arkeologinen museo

text: Museon kokoelmiin kuuluu Mystraksen kirkkojen ja luostareiden veistoksia ja muita koristeosia, ikoneita, seinämaalausten osia, keramiikkaa, pronssiesineitä, bysanttilaisia ja venetsialaisia rahoja, koruja, kankaita sekä muuta alueelta löydettyä esineistöä. Museo esittelee myös Mystraksen merkitystä kaupunkina sekä muun muassa sen ja läntisen kulttuurin välisiä suhteita ja vaikutteita.


title: Mystraksen arkeologinen museo

text: Merkittävimpiin museoesineisiin kuuluvat muun muassa Aleksanteri Suurta esittävä marmorireliefi, joka oli Perivléptoksen luostarin kirkon lattiassa, noin ajalta 1350–1400; samoin Perivléptoksen kirkosta ja samalta ajalta peräisin oleva valtaistuimella istuvaa Kristusta esittävä proskynetarion-ikoni; Pantánassan luostarin kirkon ikonostaasin osat, joista toinen esittää evankelista Johanneksen symbolia kotkaa evankeliumikirjan kanssa; Hagia Sofian kirkosta löydetty ylhäisen naisen, mahdollisesti Cleofa Malatesta da Pesaron, despootti Theodoros II Palaiologoksen puolison muumio, asu ja hiuspalmikko; kotkaa ja jänistä esittävä marmorinen reliefi 1000–1100-luvuilta; sekä Pyhän Paraskevan kappelin seinämaalausten osat 1300-luvulta.


title: Mystraksen katedraali

text: Mystraksen katedraali eli Metropolis () eli Pyhän Demetrioksen kirkko (Ναός Αγίου Δημητρίου, "Naós Agíou Dimitríou") on bysanttilaisaikainen kirkko Mystraksessa Spártin kunnassa Kreikassa. Se toimi Mystraksen katedraalina eli piispanistuimena. Kirkko on osa Mystraksen arkeologista aluetta, joka on Unescon maailmanperintökohde.


title: Mystraksen katedraali

text: Mystraksen katedraali on rakennettu noin vuonna 1280, mikä tekee siitä kaupungin vanhimman kirkon. Kirkon perusti piispa Eugenios. Katedraali kunnostettiin vuosina 1291–1292 piispa Nikeforos Moskhopuloksen aikana ja se sai nykyisen muotonsa 1400-luvun jälkimmäisellä puoliskolla piispa Matthaioksen aikana. Perimätiedon mukaan Bysantin viimeinen keisari Konstantinos XI Palaiologos kruunattiin kirkossa vuonna 1449. Kreikan itsenäistyttyä 1800-luvun alkupuolella kirkko toimi alkuvaiheessa Lakonian piispan piispanistuimena.


title: Mystraksen katedraali

text: Katedraali edustaa Mystraksen kirkoille tyypillistä sekatyyliä: se on alaosassaan basilikakirkko ja yläosassaan viisikupolinen kirkko. Kirkko on koristeltu veistoskoristelulla sekä seinämaalauksin, jotka on tehty kolmessa vaiheessa vuosina 1270–1285, 1291–1292 sekä 1400-luvun alkupuolella.


title: Mystraksen katedraali

text: Osmanivallan aikana kirkon pohjoispuolelle rakennettiin piha sekä kaksikerroksiset rakennukset piispan palatsiksi. Niissä toimii nykyisin Mystraksen arkeologinen museo.


title: Mystraksen linna

text: Mystraksen linna () on bysanttilaisaikainen linna Mystraksessa Kreikassa. Se rauniot ovat osa Mystraksen arkeologista aluetta, joka on Unescon maailmanperintökohde.


title: Mystraksen linna

text: Mystraksen linna rakennettiin Kreikan frankkivallan aikana vuonna 1249. Sen rakennutti Akhaian prinssi Vilhelm II Villehardouin. Myöhemmin linna oli bysanttilaisen Morean despotaatin käytössä. Sitä käytettiin edelleen osmanivallan aikana, jolloin siihen tehtiin uudenaikaistuksia muun muassa tuliaseiden tultua käyttöön.


title: Mystraksen linna

text: Linna sijaitsee Mystraksen linnavuoren huipulla kaupungin eteläpuolella. Linnavuoren korkeus on 621 metriä merenpinnasta laskettuna. Linnan porttia vartioi suuri suorakulmainen torni. Sisällä on linnanpiha, sotilaiden majoitustiloja, suuri vesisäiliö sekä muun muassa kappeli. Linnalta on hyvä näköala itään koko Evrótas-joen laaksoon. Lännessä näköala avautuu Taÿ́getos-vuorille.


title: Mystraksen linna

text: Linnan etelä- ja kaakkoispuolella on jyrkkä seinämä, joka tekee sen vaikeaksi valloittaa näiltä puolilta. Muilta suunnilta linnan puolustusta on vahvistettu muilla muureilla ja linnoitteilla. Muureja on kahdessa tasossa, ja niitä on vahvistettu neliskulmaisilla ja pyöreillä torneilla. Ylempi muuri alkaa linnan länsipuolelta ja kiertää sen pohjoispuolella Mystraksen palatsin alueen ja itäpuolella Pantánassan luostarin. Alempi muuri alkaa kaupungin luoteisosassa ja kiertää Vrontóchion luostarin ja seuraa kukkulan rinnettä Perivléptoksen luostarille.


title: Mystraksen palatsi

text: Mystraksen palatsi () tai "Despoottien palatsi" (Ανάκτορο των Δεσποτών, "Anáktoro ton Despotón") on bysanttilaisaikainen Morean despootin palatsi Mystraksessa Kreikassa. Se on osa Mystraksen arkeologista aluetta, joka on Unescon maailmanperintökohde.


title: Mystraksen palatsi

text: Mystraksen palatsi oli Mystrasta ja Moreaa eli Peloponnesosta bysanttilaisella ajalla hallinneen Morean despootin ja tämän perheen asunto. Despootti oli yleensä Bysantin keisarin poika tai veli. Palatsi toimi myös keisarin asuntona tämän ollessa kaupungissa. Palatsia alettiin rakentaa 1200-luvulla Vilhelm II Villehardouin'n aikana eli heti Mystraksen perustamisen jälkeen alun perin paikan frankkihallitsijan palatsiksi. Myöhemmin se otettiin bysanttilaisten käyttöön. Palatsi valmistui nykyiseen muotoonsa 1400-luvun alkupuolella.


title: Mystraksen palatsi

text: Myöhemmin palatsi raunioitui muun Mystraksen mukana. Palatsin kunnostusprojekti alkoi vuonna 1984. Varsinaisia kunnostustöitä tehtiin vuodesta 1995 aina 2010-luvulle saakka. Rakennus on tarkoitus ottaa museokäyttöön. Mystraksen palatsi on ainoa bysanttilainen palatsi, joka on säilynyt nykyaikaan kokonaisuudessaan.


title: Mystraksen palatsi

text: Palatsi on useammasta rakennuksesta muodostuva kokonaisuus, joka sijaitsee Mystraksen linnavuoren pohjoisrinteessä ja hallitsee yläkaupunkia. Palatsin keskeisimmät osat ovat kaksi siipeä, jotka tunnetaan hallitsijasukujen nimillä. Toinen on Kantakuzenosten siipi, joka rakennettiin 1300-luvun alkupuolella, ja toinen Palaiologosten siipi, joka rakennettiin 1400-luvulla. Jälkimmäisen alemmassa kerroksessa on varastotiloja, toisessa kerroksessa kahdeksan huoneiston asuintilat ja ylimmässä kerroksessa muun muassa valtaistuinsali. Ympäröivät rakennukset olivat Mystraksen muun ylhäisön, kuten erilaisten virkamiesten, käytössä. Osien korkeus vaihtelee kahdesta neljään kerrokseen.


title: Pantánassan luostari

text:
Pantánassan luostari () on bysanttilaisaikainen ortodoksinen luostari Mystraksessa Spártin kunnassa Kreikassa. Se on osa Mystraksen arkeologista aluetta, joka on Unescon maailmanperintökohde.
Luostari on omistettu Neitsyt Marialle ”Kaiken kuningattarelle”. Sen rakennutti Johannes Frangopulos (Frangopoulos), joka oli Konstantinos XI Palaiologoksen "prostrator" (pääministeri). Luostarin pääkirkko eli katholikon vihittiin käyttöön vuonna 1428. Luostarirakennus sijaitsee Mystraksen linnavuoren itärinteessä.


title: Pantánassan luostari

text: Luostarin katholikon edustaa Mystraksen kirkoille tyypillistä sekatyyliä: se on alaosassaan nartheksilla varustettu basilika, ja yläosassaan viisikupolinen ristinmuotoinen kirkko. Kirkossa on myös suuri kellotorni. Ulkoasussa on goottilaista tyyliä, mikä kertoo länsivaikutteista. Kirkko on koristeltu seinämaalauksin vuonna 1430. Osia alkuperäisistä maalauksista on säilynyt muun muassa yläkerroksessa ja kirkon katossa. Vuodelta 1445 kirkossa on Manuel Laskaris Khatzikoksen hautajaiskuva. Alaosien seinämaalaukset ovat 1600- ja 1700-luvuilta.


title: Pantánassan luostari

text: Nykyisin luostari on nunnaluostari ja koko Mystraksen ainoa edelleen toiminnassa oleva luostari.


title: Perivléptoksen luostari

text: Perivléptoksen luostari eli "Peribleptoksen luostari" () on bysanttilaisaikainen entinen ortodoksinen luostari Mystraksessa Spártin kunnassa Kreikassa. Se on osa Mystraksen arkeologista aluetta, joka on Unescon maailmanperintökohde.


title: Perivléptoksen luostari

text: Luostari on omistettu Neitsyt Maria Peribleptokselle eli ”Arvossapidetylle” Neitsyt Marialle. Se on rakennettu 1300-luvulla, ja sen rakennuttivat todennäköisesti ensimmäinen Morean despootti Manuel Kantakuzenos sekä hänen puolisonsa Isabella de Lusignan. Luostari sijaitsee Mystraksen linnavuoren kaakkoisrinteessä.


title: Perivléptoksen luostari

text: Luostarin pääkirkko eli katholikon on ristinmuotoinen ja siinä on kupoli ja kolme viisikulmaista apsista. Kirkon sisäänkäynti on pohjoispuolelta. Kirkkoon on myöhemmin lisätty erillisiä kappeleita. Kirkko on koristelty seinämaalauksin, jotka ovat noin vuosilta 1350–1375. Maalaukset ovat neljän eri henkilön tekemiä ja ne ovat huomattavia myöhäisen bysanttilaisen ajan ikonimaalauksen edustajia.


title: Pyhien Theodorosten kirkko (Mystras)

text: Pyhien Theodorosten kirkko () on bysanttilaisaikainen kirkko Mystraksessa Spártin kunnassa Kreikassa. Se on osa Mystraksen arkeologista aluetta, joka on Unescon maailmanperintökohde.


title: Pyhien Theodorosten kirkko (Mystras)

text: Kirkko rakennettiin noin vuonna 1290–1295, mikä tekee siitä yhden Mystraksen vanhimmista kirkoista. Se oli alun perin samannimisen luostarin pääkirkko eli katholikon, ja sen rakennuttivat munkit Daniel ja Pakhomios. Kirkko ja luostari oli omistettu Pyhille Theodoroksille. Myöhemmin kirkko toimi hautakirkkona.


title: Pyhien Theodorosten kirkko (Mystras)

text: Kirkko on kahdeksankulmainen ja sen reunoilla on neljä myöhemmin lisättyä kappelia. Kirkon arkkitehtuuri poikkeaa Mystraksen muista kirkoista, ja se muistuttaa enemmän muun muassa Ósios Loukáksen luostarin kirkkoa Boiotiassa. Kirkko oli sisältä koristeltu seinämaalauksilla, joista on jäljellä vain osia. Ne ovat 1200-luvulta ja esittävät muun muassa Kristuksen kärsimystä, Neitsyt Mariaa, apostoleja ja Johannes Kastajan elämää sekä keisari Manuel Palaiologosta. Kirkossa on myös Morean despootti Theodoros Palaiologoksen hauta.


title: Pyhän Nikolaoksen kirkko (Mystras)

text: Pyhän Nikolaoksen kirkko () on jälkibysanttilainen kirkko Mystraksessa Spártin kunnassa Kreikassa. Se on osa Mystraksen arkeologista aluetta, joka on Unescon maailmanperintökohde.


title: Pyhän Nikolaoksen kirkko (Mystras)

text: Kirkko rakennettiin osmanivallan aikana 1600-luvulla. Se on ainoa tuohon aikaan rakennettu suurempi kirkko Mystraksessa, ja kertoo, että kaupungin kreikkalaisilla oli suhteellisen suuret toimintavapaudet. Kirkko on omistettu Pyhälle Nikolaokselle.


title: Pyhän Nikolaoksen kirkko (Mystras)

text: Kirkko on ristinmuotoinen ja varustettu kupolilla ja nartheksilla. Sisältä kirkko oli koristeltu seinämaalauksilla, joista pieni osa on säilynyt. Ne esittävät muun muassa Pyhää Nikolaosta, arkkienkeli Gabrielin ilmestymistä Neitsyt Marialle sekä Kristuksen toista tulemista.


title: Vrontóchion luostari

text:
Vrontóchion luostari eli "Brontokhionin luostari" () on bysanttilaisaikainen entinen ortodoksinen luostari Mystraksessa Spártin kunnassa Kreikassa. Se on osa Mystraksen arkeologista aluetta, joka on Unescon maailmanperintökohde.
Luostari sijaitsee Mystraksen linnavuoren pohjoisrinteessä. Sen pääkirkko eli katholikon on Odigítrian kirkko ("Hodegetrian kirkko"), joka on omistettu Neitsyt Maria ”Tiennäyttäjälle”. Kirkon rakennutti igumeni Pakhomios ja se valmistui noin vuonna 1310. Se on koristeltu seinämaalauksin, jotka esittävät Raamatun kohtauksia, kuten sokean parantamista ja Kaanan häitä. Kirkon yhteydessä on Emmanuel Palaiologoksen hauta.


title: Valtakunnanduuman väliaikainen komitea

text: Valtakunnanduuman väliaikainen komitea oli Venäjän keisarikunnan valtakunnanduuman jäsenten vuoden 1917 helmikuun vallankumouksen aikana muodostama epävirallinen komitea, joka valitsi Venäjän väliaikaisen hallituksen.


title: Valtakunnanduuman väliaikainen komitea

text: Vallankumouksen puhjettua Venäjän pääkaupungissa Pietarissa tsaari Nikolai II oli määrännyt parlamentin eli duuman hajotettavaksi, joten se ei voinut kokoontua virallisesti. Noin 50–70 duuman edustajaa kuitenkin kokoontui epävirallisesti Taurian palatsin tiloissa (joskaan ei varsinaisessa istuntosalissa) 12. maaliskuuta (J: 27. helmikuuta) 1917. He valitsivat keskuudestaan ”valtakunnanduuman jäsenten väliaikaisen komitean järjestyksen sekä kansalaisten ja valtioelinten välisen luottamuksen palauttamiseksi”. Komitean puheenjohtajaksi valittiin viimeisen duuman puhemies, oktobristeja edustanut Mihail Rodzjanko. Komitean muut jäsenet olivat oktobristien Ivan Dmitrjukov (duuman sihteeri) ja Sergei Šidlovski, kadettipuolueen Pavel Miljukov ja Nikolai Nekrasov, progressistien Aleksandr Konovalov ja Vladimir Rževski, sosialistivallankumouksellisten Aleksandr Kerenski, menševikkien Nikolai Tšheidze, ”edistysmielisten nationalistien” edustajaryhmän Vasili Šulgin, keskustan Vladimir Lvov, sitoutumaton Mihail Karaulov sekä vallankumouksellinen sotilas Boris Engelhardt. Useat komitean jäsenistä olivat kuuluneet duuman opposition muodostaman niin sanotun edistyksellisen blokin johtoon. Lisäksi Kerenski ja Tšheidze kuuluivat myös samana päivänä perustetun Pietarin työläisneuvoston johtoon.


title: Valtakunnanduuman väliaikainen komitea

text: Duuman väliaikainen komitea asetti 15. (2.) maaliskuuta väliaikaisen hallituksen, jonka johtavat asemat menivät liberaalien porvarillisten puolueiden eli kadettien, oktobristien ja progressistien edustajille. Pavel Miljukov pääsi sanelemaan ministerilistan ja jätti puheenjohtaja Rodzjankon kokonaan syrjään. Pääministeriksi valittiin ruhtinas Georgi Lvov, ulkoministeriksi Miljukov itse ja sotaministeriksi oktobristien johtaja Aleksandr Gutškov. Samana päivänä näistä tapahtumista tietämätön Nikolai II ilmoitti luopuvansa kruunusta veljensä suuriruhtinas Mikael Aleksandrovitšin hyväksi. Duuman väliaikaisen komitean johtajat saivat seuraavana päivänä, 16. (3.) maaliskuuta, suuriruhtinas Mikaelin suostuteltua luovuttamaan vallan edelleen väliaikaiselle hallitukselle. Rodzjanko, Miljukov ja Gutškov olivat itse asiassa kaikki monarkisteja, jotka olivat toivoneet keisarinvallan säilyvän jossain muodossa.


title: Paweł Cibicki

text: Paweł Piotr Cibicki (s. 9. tammikuuta 1994 Malmö) on ruotsalainen jalkapalloilija, pelipaikaltaan hyökkääjä. Hän on edustanut Leeds Unitedia.


title: Paweł Cibicki

text: Hänen vanhempansa Tadeusz ja Aneta ovat puolalaisia. Hänellä on nuorempi veli Kasper.


title: Paweł Cibicki

text: Hän aloitti uransa 6-vuotiaana Nydala IF:ssa. Hänen seuraavansa seuransa oli FC Malmö ja 13-vuotiaana, yhden kauden jälkeen, hän siirtyi Malmö FF:n. Marraskuussa 2012 hän teki harjoittelussopimuksen ykkösjoukkueen kanssa. Hän teki debyyttinsä ykkösjoukkueessa 10. maaliskuuta 2013 IK Freja vastaan ja Allsvenskanissa 7. heinäkuuta 2013 Gefle IF:a vastaan. Heinäkuussa 2014 hän teki kolmen ja puolen vuoden sopimuksen ykkösjoukkueen kanssa. Tammikuussa 2016 hän siirtyi lainaksi Jönköpings Södraan. Kauden 2016 lopun jälkeen hän palasi Malmööhön. Elokuussa 2017 hän teki neljän vuoden sopimuksen Leeds Unitedin kanssa.


title: Paweł Cibicki

text: Hän pelasi Puolan alle 19- ja alle 20-vuotiaiden maajoukkueissa. Elokuussa 2016 hänet oli nimetty sekä Puolan että Ruotsin alle 21-vuotiaiden maajoukkueihin, mutta lopulta hän valitsi Ruotsin maajoukkueen. Hän teki debyyttinsä Ruotsin alle 21-vuotiaiden maajoukkueessa 1. syyskuuta 2016 Kroatiaa vastaan ja teki maalin tässä ottelussa.


title: Daniel Mann

text: Daniel Mann (8. elokuuta 1912 Brooklyn, New York – 21. marraskuuta 1991 Los Angeles, Kalifornia) oli yhdysvaltalainen teatteri- ja elokuvaohjaaja. Hän aloitti teatteriuransa lapsinäyttelijänä New Yorkissa ja aloitti elokuvaohjaukset vasta 1950-luvun alussa noin 40-vuotiaana. Monia teatteriohjauksia tehnyt Mann sai Hollywoodissa tehtäväkseen erityisesti romaanien ja näytelmien filmatisointeja. Hänen tunnetuimpia elokuviaan ovat "Tule takaisin, pikku Sheba, Tatuoitu ruusu" ja "Elokuun teehuone".


title: Daniel Mann

text: Daniel Mann syntyi New Yorkin Brooklynissä lakimies Samuel Chugermannin viisilapsisen perheen kuopukseksi. Ennen teatteriuraansa hän toimi oman yhtyeensä ”Daniel and His Music Lions” johtajana, laulajana ja saksofonistina. 1920-luvun lopulla teini-ikäinen Mann sai roolin elokuvassa "Miss America" (Glorifying the American Girl, 1929) ja innostui näyttelemisestä. Hän opiskeli Neighborhood Playhousessa ja Actors Studiossa, jotka molemmat noudattivat stanislavskilaista metodinäyttelemisen oppia. Toisen maailmansodan jälkeen Mann sai Broadwayllä myös ohjaustöitä, joista menestyksiksi nousivat William Ingen "Come Back Little Sheba" ja Tennessee Williamsin "The Rose Tattoo". Niiden perusteella hänet kutsuttiin Hollywoodiin, jossa hän ohjasi molemmat näytelmät elokuviksi.


title: Tennessee Whiskey

text: Tennessee Whiskey on yhdysvaltalaisen outlaw country -muusikko David Allan Coen levy vuodelta 1981.


title: Tennessee Whiskey

text: Kaikki kappaleet kirjoittanut David Allan Coe, ellei toisin mainita.


title: Pokémon Stadium 2

text:
Pokémon Stadium 2 (tunnettu Japanissa nimellä Pocket Monsters Stadium Kin Gin , ポケモンスタジアム金銀 ) on vuonna 2000 Japanissa ja vuonna 2001 muualla maailmassa, kuten Yhdysvalloissa ja Euroopassa, Nintendo 64:lle julkaistu "Pokémon Stadium"in jatko-osa.
Pelissä päätarkoitus on Pokémoneilla toisia vastaan taisteleminen esimerkiksi "Poké Cupe":issa, tai vaihtoehtoisesti minipelien pelaaminen. Peliin pystyy siirtämään Pokémoneja Game Boy-peleistä "Pokémon Red" ja "Blue" sekä "Pokémon Gold" ja "Silver". Peliä pystyy moninpelissä pelaamaan yhtä aikaa 1-4 pelaajaa.


title: Menetelmätiede

text: Menetelmätiede on jonkin tieteenalan osa-alue, jota käytetään tai voidaan käyttää tutkimusmenetelmänä muissa tieteissä. Useimmat menetelmätieteet ovat matemaattispainotteisia.


title: Menetelmätiede

text: Yleisimpiä menetelmätieteitä ovatmuun muassa tilastotiede, tietojenkäsittelytiede (ohjelmointi, data-analyysi, algoritmit) ja geoinformatiikka.


title: Menetelmätiede

text: Menetelmätieteitä on mahdollista opiskella useissa yliopistoissa opintojen tukena esimerkiksi sivuaineopintoina. Lisäksi tilastotieteen perusopinnot ovat monessa tutkintorakenteessa pakollisia.


title: Neste K

text: Neste K on Nesteen ja Keskon omistama huoltoasemaketju. Ensimmäinen Neste K-huoltoasema avattiin Tampereelle maaliskuussa 2016. Nesteen ja Keskon mukaan kaikki aiemmat Keskon tai Nesteen omistamat asemat muuttuvat Neste K-asemiksi.


title: Uinnin lyhyen radan maailmanmestaruuskilpailut 2016

text: 13. uinnin lyhyen radan maailmanmestaruuskilpailut järjestettiin Kanadan Windsorissa 6.–11. joulukuuta 2016. Kilpailujen järjestäjänä toimi kansainvälinen uimaliitto FINA. Kisojen menestynein maa oli 30 mitalia (kahdeksan kultaa, 15 hopeaa, seitsemän pronssia) saavuttanut Yhdysvallat.


text: Isäntämaa


title: Admares

text: Admares Oy on suomalainen yritys, joka suunnittelee ja rakentaa kelluvia rakennuksia ja muita erikoisrakenteita. Se tunnetaan muun muassa Dubaissa toimivan purjeenmuotoisen seitsemän tähden hotellin Burj Al Arab Jumeirahin kylkeen rakennetusta kelluvasta 10 000 neliömetrin terassista. Joulukuussa 2016 valmistui maailman suurin yksityinen kelluva huvila. Molemmat rakennukset on tehty Rauman telakalla. Yrityksen kolmas julkistettu projekti on modulaarinen opiskelija-asuntola Bahamalle. Suunnittelussa Admaresin yhteistyökumppaneita ovat muun muassa Sigge Arkkitehdit ja Kudos-sisustussuunnittelutoimisto.


title: Admares

text: Admares eriytettiin vuonna 2015 vuonna 1998 perustetusta Almaco Groupista, joka tuottaa risteilyalusten, offshore-rakentamisen ja talonrakennuksen moduuliratkaisuja, kuten laivahyttimoduuleja.


title: Rétromobile

text: Rétromobile on vuosittainen tammi-helmikuun taitteessa Pariisissa järjestettävä vanhojen autojen näyttely.


title: Rétromobile

text: Näyttelyssä on esillä yli viisisataa vanhaa arvoautoa. Lisäksi näyttelyssä on osastoja autojen varaosille, pienoismalleille sekä autoiluun liittyvään taiteeseen ja kirjallisuuteen. Rétromobilessä on aina näytteillä myös autoihin liittyviä erikoisuuksia, esimerkiksi amfibioajoneuvoja. Olennaisena osana näyttelyä on historiallisten autojen huutokauppa. Vuonna 2016 näyttelyssä huutokaupattiin 170 ajoneuvoa. Valtaosa myydyistä autoista oli 1950-1970-lukujen urheilu- ja kilpa-autoja kuten Lamborghini, Porsche, Lancia, Jaguar ja Alfa Romeo. Vanhin vuonna 2016 myydyistä autoista oli vuoden 1908 Sizaire-Naudin ja kallein oli vuoden 1957 "Ferrari 335 Sport Scaglietti", joka myytiin 32,1 miljoonalla eurolla. Myyty Ferrari oli myyntihetkellä maailman kallein auto.


title: Laiaküla

text: Laiaküla on asuinalue () Piritan kaupunginosassa Tallinnassa. Sen pinta-ala on 159 hehtaaria ja väkiluku 238 henkeä (1.1.2018). Vuoden 2014 alussa asuinalueen väestöstä 78 prosenttia oli virolaisia.


title: Laiaküla

text: Asuinalueen alakulmassa virtaa Piritajoki, joka alkaa Suomenlahdelta. Laiaküla sijaitsee Tallinnan kaupungin itärajalla.


title: Almaco

text: Almaco Group Oy on suomalainen teollisuusyritys, joka suunnittelee ja rakentaa modulaarisia tilaelementtejä laivan- ja talonrakennusteollisuuden tarpeisiin. Suomen lisäksi sillä on toimisto Brasiliassa, Kiinassa, Ranskassa, Saksassa, Italiassa, Singaporessa ja Yhdysvaltain Floridassa.


title: Almaco

text: Yrityksen perustivat vuonna 1998 Mikael Hedberg, Ulf Hedberg, Antti Kaskinen ja Lars Pellas. Mikael Hedberg nimitettiin toimitusjohtajaksi ja hallituksen puheenjohtajaksi. Almaco perustettiin suunnittelemaan jo liikenteessä olevien matkustajalaivojen hyttiosastojen ja ravintola-alueiden uudistamista. Myöhemmin mukaan tuli myös keittiö- ja ruokahuoltoalueiden toteuttaminen, kun Almaco osti vuonna 2005 MacGregor-yhtiöltä nuo liiketoiminnot.


title: Almaco

text: Vuonna 2006 Almacolle myönnettiin tasavallan presidentin kansainvälistymispalkinto.


title: Almaco

text: Vuonna 2015 Almacosta eriytettiin Admares-yhtiö, joka tuottaa suuria kelluvia rakennuksia.


title: Mäkihyppy talviolympialaisissa 1924

text: Mäkihyppy oli olympiaohjelmassa ensimmäistä kertaa Chamonixin vuoden 1924 talviolympialaisissa. Kilpailu käytiin 4. helmikuuta Chamonixin Tremplin aux Bossonsin hyppyrimäellä. Suurina suosikkeina kilpailuun lähtivät norjalaishyppääjät ja ainoana haastajana heille pidettiin Yhdysvaltain Anders Haugenia, joka hänkin oli amerikannorjalainen.


title: Mäkihyppy talviolympialaisissa 1924

text: Kultaa voitti Jacob Tullin Thams ja hopeaa sai Narve Bonna, pronssille sijouttui alun perin Thorleif Haug. Vuonna 1974, 50 vuotta kilpailun jälkeen ilmeni että kilpailun pistelaskussa oli tapahtunut laskuvirhe, ja pronssimitali olisi kuulunut Anders Haugenille. Thorleif Haug oli itse kuollut jo vuonna 1934 keuhkokuumeeseen vain 40-vuotiaana. Haugen matkusti 86-vuotiaana Norjaan vuonna 1974, jossa Haugin tytär luovutti mitalin hänelle.


title: Mäkihyppy talviolympialaisissa 1928

text: Vuoden 1928 talviolympialaisisten mäkihyppykilpailu käytiin 18. helmikuuta 1928 Sankt Moritzin Olympiaschanzella. Olympiakultaa voitti Norjan Alf Andersen.


title: Espanjan kansalliskirjasto

text: Espanjan kansalliskirjasto (, BNE) on Madridissa toimiva Espanjan kansalliskirjasto.


title: Espanjan kansalliskirjasto

text: Kansalliskirjaston perusti Espanjan kuningas Filip V vuonna 1712 alkujaan kuninkaalliseksi kirjastoksi tai "palatsin julkiseksi kirjastoksi" (Biblioteca Pública de Palacio). Kirjastoon saatiin aineistoa aiemmin Itävallan hallitsijan puolella taistelleiden aatelisten kirjastoista heidän paettuaan maasta. Pian Filip V määräsi kirjastolle vapaakappaleoikeuden Espanjassa painettuihin kirjoihin (1716). Vuonna 1750 säädettiin laki kuninkaallisen kirjaston etuosto-oikeudesta (8 vrk ennen yksityisen kirjaston huutokauppaa). Tämä mahdollisti kirjaston kasvattamisen eikä viivästyttänyt huutokauppojakaan, sillä kuninkaallisen kirjaston tavoittelemista teoksista oli laadittu kirjalista, eikä muiden teosten myyntiä rajoitettu. Vuonna 1836 kirjasto nimettiin kansalliskirjastoksi (Biblioteca Nacional) ja vastuu siirrettiin kuninkaalta maan hallitukselle (Ministerio de la Gobernación, hallintoministeriö). Vuonna 1866 kirjaston nykyisen päärakennuksen rakentaminen alkaa Paseo de Recoletos -kadulle. Vuonna 1869 säädetään asetus kirkollisten katedraalien, neuvostojen, luostarien ja sotilasjoukkojen kirjastojen takavarikoinnista, jolloin kansalliskirjastoon saadaan Ávilan ja Toledon katedraaleista arvokkaita teoksia. Kirjastorakennus valmistuu vuonna 1892. Kansalliskirjasto avaa ovensa tässä rakennuksessa 16. maaliskuuta 1896. Vuonna 1896 kuninkaallisella asetuksella vapaakappaleoikeus laajennetaan kaikkiin Espanjassa valmistettuihin painotuotteisiin.


title: Espanjan kansalliskirjasto

text: Madridin ydinkeskustassa sijaitsevasta päärakennuksesta noin 31 kilometriä itäkoilliseen Alcalá de Henaresissa on BNE:n arkisto- ja konservointikeskus. Vuonna 1993 avatun arkistokompleksin pinta-ala on 40 000 m ja sen kuudessa varastotornissa on noin 250 kilometrin hyllytilaa. Aineiston noudossa 15 metriä korkeista automatisoidusta arkistotorneista auttavat varastorobotit.


title: Espanjan kansalliskirjasto

text: Espanjan kansalliskirjaston käyttö vaatii kirjastokortin. Kirjastokortit ja aineisto on jaettu kolmeen ryhmään (lukija, tutkija, kirjastoammattilainen) aineiston iän ja käyttäjän vierailutarkoituksen mukaan. Rakennuksessa toimivaan kansalliskirjaston museoon pääsee ilman kirjastokorttia.


title: Espanjan kansalliskirjasto

text: Aineistoltaan (noin 32,6 milj. vuoden 2014 lopussa; toisen lähteen mukaan aiemmin 26,0 milj. nimikettä) Espanjan kansalliskirjasto kuuluu maailman 20 suurimman kirjaston joukkoon. Aineistosta 15,8 miljoonaa on kirjoja ja muita painotuotteita, 4,5 miljoonaa graafista aineistoa, 600 000 äänitettä, 510 000 nuottia, 500 000 karttaa, yli 500 000 mikrofilmiä, 143 000 sanoma- ja aikakauslehteä jne. Harvinaisuuksiin kuuluvat esimerkiksi Cervantes-kokoelma, johon kuuluu 26 painosta veijariromaani Don Quijotea 1600-luvulta. Kokoelmissa on myös esimerkiksi Francisco de Goyan etsauksia ja Velázquezin ja Murillon alkuperäisteoksia.


title: Harakanmarjat

text: Harakanmarjat ("Corema") on kanervakasvien heimoon kuuluva suku. Siihen kuuluu kaksi lajia. Harakanmarjat ovat erityisen läheistä sukua variksenmarjoille ("Empetrum") ja muistuttavat niitä.Harakanmarja esiintyy luontaisesti Espanjan ja Portugalin rannikoilla ja Azoreilla, "Corema conradii" esiintyy itäisessä Pohjois-Amerikassa Yhdysvaltojen New Jerseystä Kanadan Quebeciin.


title: Variksenmarjat

text: Variksenmarjat ("Empetrum") on kanervakasvien heimoon kuuluva suku, johon kuuluu kolme lajia. Variksenmarjat on aiemmin luokiteltu variksenmarjakasvien heimoon ("Empetraceae"), nykyisin kanervakasvien "Empetreae"-tribukseen.Variksenmarja esiintyy sirkumboreaalisella alueella. "Empetrum eamesii" esiintyy Pohjois-Amerikassa itäisessä Kanadassa ja koillisissa Yhdysvalloissa. "Empetrum rubrum" esiintyy Etelä-Amerikan eteläosassa Patagoniassa ja Falklandinsaarilla.


title: Variksenmarjat

text: Suomessa esiintyvä variksenmarja on yleinen tai hyvin yleinen koko maassa. Alalajit etelänvariksenmarja ja pohjanvariksenmarja esiintyvät koko Suomessa, jälkimmäisen levinneisyys painottuu pohjoiseen.


title: Sudenmarjat

text: Sudenmarjat ("Paris") on karhunruohokasveihin ("Melanthiaceae") kuuluva kasvisuku. Suvussa on 27 lajia. Sudenmarjoista pääosa kasvaa Aasiassa, varsinkin Kiinassa. Euroopassa on yksi laji sudenmarja ("Paris quadrifolia").


title: Sudenmarjat

text: Aiemmin sudenmarjat on sijoitettu sudenmarjakasvien heimoon ("Trilliaceae"), joka sisällytetään karhunruohokasveihin. Kolmilehdet ("Trillium") ovat suvun erityisen läheisiä sukulaisia.


title: Oravanmarjat

text: Oravanmarjat ("Maianthemum") on parsakasveihin kuuluva kasvisuku. Suvussa on 38 lajia. Oravanmarjoille erityisen läheistä sukua ovat saman tribuksen kalliokielot ("Polygonatum") ja rotkokielot ("Smilacina"), joista rotkokielot mahdollisesti kuuluu yhdistää oravanmarjoihin.


Oravanmarjat


title: Golden Globe 2017

text: Golden Globe 2017 oli järjestyksessään 74. Golden Globe -palkintogaala, jossa jaettiin palkintoja vuoden 2016 elokuville ja televisiosarjoille. Gaala järjestettiin Beverly Hilton -hotellissa, Kaliforniassa 8. tammikuuta 2017. Gaalan juonsi koomikko Jimmy Fallon.


title: Golden Globe 2017

text: Ehdokkaat julkaistiin 12. joulukuuta 2016. Eniten ehdokkuuksia sai musikaali "La La Land", joka sai seitsemän ehdokkuutta.


title: Golden Globe 2017

text: "La La Land" myös voitti eniten palkintoja – kaikissa kategorioissa, jossa elokuva oli ehdolla. Elokuvasta tuli kaikkien aikojen eniten Golden Globeja voittanut elokuva. Parhaana draamaelokuvana palkittiin "Moonlight". Gaalassa useat näyttelijät kritisoivat Yhdysvaltain presidentiksi valitun Donald Trumpin politiikkaa.


title: Sylviuksen akvedukti

text: Sylviuksen akvedukti on keskiaivojen läpi kulkeva ohut kanava, jonka kautta aivo-selkäydinneste kulkeutuu muista aivokammioista neljänteen aivokammioon.


title: Sylviuksen akvedukti

text: Kanavan on ilmeisesti ensimmäisenä tieteelle kuvannut Galenos toisella vuosisadalla.


title: Timo Leino

text: Timo Leino, lehtori, FL ( 16. toukokuuta 1936 – 18. tammikuuta 2014) oli puheopin uranuurtaja Suomessa. Leino teki mittavan elämäntyön monipuolisena, uraauurtavana puhealan vaikuttajana, joka rohkeasti ja määrätietoisesti kehitti alan koulutusta Suomessa. Hän perusti Tampereen yliopistoon Puheopin laitoksen.


title: London Library

text:
London Library on Lontoossa sijaitseva yksi maailman suurimmista yksityisistä kirjastoista ja se on myös yksi Yhdistyneen kunigaskunnan suurimmista kirjallisista instituuteista. Sen perusti Thomas Carlyle vuonna 1841.
Jäsenyys on avoin kaikille, ja jäseniä oli maaliskuussa 2015 vähän alle 7 000.


title: Monacon ePrix 2017

text: Monacon ePrix 2017 eli 2017 Monaco ePrix oli Formula E -sarjan kauden 2016–2017 viides osakilpailu. Kilpailu ajettiin 13. toukokuuta 2017 Monacon katuradalla Monte Carlossa, Monacossa. Kilpailussa käytettävä rataprofiili oli lyhyempi kuin Formula 1 -sarjan käyttämä, mutta esimerkiksi lähtöruudukko sijaitsi samassa kohdassa.


title: Monacon ePrix 2017

text: Paalupaikalta kilpailuun lähti Sébastien Buemi. Buemi ajoi myös kilpailun voittoon ennen Lucas di Grassia.


title: Ranskan ePrix 2017

text: Ranskan ePrix 2017 eli 2017 Qatar Airways Paris ePrix oli Formula E -sarjan kauden 2016–2017 kuudes osakilpailu. Kilpailu ajettiin 20. toukokuuta Pariisin katuradalla, Pariisissa, Ranskassa. Kilpailun voittoon ajoi paalupaikalta lähtenyt Sebastien Buemi.


title: Saksan ePrix 2017

text: Saksan ePrix 2017 eli 2017 Berlin ePrix oli Formula E -sarjan kauden 2016–2017 seitsemäs ja kahdeksas osakilpailu. Kilpailut ajettiin 10.–11. kesäkuuta 2017 Tempelhofin lentoaseman katuradalla Berliinissä, Saksassa.


title: Pokémon Ranger

text: Pokémon Ranger (tunnettu Japanissa nimellä ポケモンレンジャー, Pokémon Renjā) on The Pokémon Companyn julkaisema "Pokémon"-sarjan spin-off toimintaroolipeli. Se julkaistiin Nintendo DS:lle Japanissa, Australiassa ja Pohjois-Amerikassa vuonna 2006 ja Euroopassa seuraavana vuonna. Wii U:lle peli julkaistiin virtuaalisena maailmanlaajuisesti vuonna 2016.


title: Pokémon Ranger

text: Peli sijoittuu Fiore-alueelle, jota "Pokémon Ranger"it (joihin myös pelaaja kuuluu) suojelevat. Pelaajan tehtävänä on estää "Go-Rock -ryhmää" nappaamasta legendaarista Pokémonia, jota he aikovat käyttää ilkeisiin tarkoituksiin. Pelissä seikkaillaan ympäri Fiorea, ja pelaajan on mahdollista napata yli 200 eri Pokémonia yli kymmenen eri tehtävän lomassa. Pelissä ei napata Pokémoneja, vaan niistä tehdään ystäviä, jotka voi kutsua kiperissä paikoissa auttamaan. Ainoa poikkeus tähän on pelaajan alussa saama Pokémon (Plusle tai Minun).


title: Via dei Fori Imperiali

text: Via dei Fori Imperiali on Roomassa sijaitseva tie, joka kulkee läpi Forum Romanumin Piazza Venezialta Colosseumille.


title: Via dei Fori Imperiali

text: Tien rakennutti Benito Mussolini vuonna 1932. Tien edestä raivattiin Velia-kukkula sekä keskiaikainen Alessandrino-kortteli. Tuhannet alueen asukkaat siirrettiin kaupungin laitamien lähiöihin. Lisäksi tien alle jäi suuri esiin kaivettu arkeologinen alue. Tie on merkittävä liikenteellisesti, mutta sen tärkein syy oli sitoa fasismi Rooman valtakuntaan. Via dei Fori Imperiali oli Mussolinin järjestämien sotilasparaatien pitopaikka, ja sen päässä oleva Piazza Venezialla olevalta parvekkeelta hän piti puheitaan.


title: Via dei Fori Imperiali

text: Via dei Fori Imperialin purkamista kokonaan tai osittain on suunniteltu 1980-luvulta saakka. Purkamisen tarkoituksena olisi saada tien alla olevat arkeologiset kohteet esille, ja yhdessä ympäristön muiden hankkeiden kanssa saada aikaiseksi maailman suurin yhtenäinen arkeologinen alue. Kävelyalueeseen kuuluisivat Forum Romanium ja Colosseumin lisäksi Circus Maximus -laukkarata, Via Appia Antica -tie ja Palatium-kukkula.


title: Mika Grönholm

text: Mika Grönholm on suomalainen kitaristi ja musiikintekijä.


title: Mika Grönholm

text: Grönholmin yhtye Grönholm on julkaissut kolme levyä: "Eyewitness of life" (2010), "Silent out loud" (2011), "Relativity code for love" (2015). Muilla levyillä: "Lion Music classical rock trilogy" (2016), "Embrace the sun ( Japan benefit project 2011)".


title: Žižkov

text: Žižkov on Prahan kaupunginosa. Sen näkyvä maamerkki on 216-metrinen Žižkovin TV-torni. Alue on noin viiden neliökilometrin laajuinen ja siellä on noin 60 000 asukasta.


title: Žižkov

text: Alue sijaitsee Prahan keskustan ja päärautatieaseman itäpuolella. Pohjoisessa se rajautuu Vítkovin kukkulaan (Vítkovske sady). Itäosastaan se rajautuu laajaan Žižkovin hautausmaahan (Olšanské hřbitovy), jossa on muun muassa kirjailija Franz Kafkan hauta. Myös Uusi juutalainen hautausmaa (Nový židovský hřbitov na Olšanech) on tunnettu nähtävyys. Keskellä Žižkovia on Riegrovy-puisto (Riegrovy sady), josta avautuu näkymiä keskikaupungille päin. Puiston laidalla Mánesova-kadun ympärillä sijaitsee wieniläisjugend-tyylisten talojen ryhmä, johon kuuluu muun muassa tyylipuhdas Jan Koteřan talo.


title: Žižkov

text: Žižkov on ollut työläiskaupunginosa ja sitä on pidetty työväenhenkisyyden ja boheemisuuden leimaamana. Nykyäänkin siellä on runsaasti oluttupia ja muita anniskelupaikkoja, tarinan mukaan pinta-alaan nähden enemmän kui missään muualla. Metrolinja A kulkee alueen eteläosan kautta (asema Jiřího z Poděbrad eli Pyhän sydämen kirkko).


title: 2-kloori-4-nitrotolueeni

text: 2-kloori-4-nitrotolueeni (CHClNO) on tolueenin kloorattuihin ja nitrattuihin johdannaisiin kuuluva orgaaninen yhdiste. Yhdistettä käytetään väriaineiden valmistuksessa. Muita kaupallisesti merkittäviä 2-kloori-4-nitrotolueenin isomeerejä ovat 4-kloori-2-nitrotolueeni ja 2-kloori-6-nitrotolueeni.


title: 2-kloori-4-nitrotolueeni

text: Huoneenlämpötilassa 2-kloori-4-nitrotolueeni on vaalenakeltaista kiteistä ainetta. Yhdiste on veteen liukenematonta, mutta liukenee useimpiin orgaanisiin liuottimiin. Yhdisteen metyyliryhmä voidaan hapettaa esimerkiksi kromihapon avulla, jolloin muodostuu 2-kloori-4-nitrobentsoehappoa.


title: 2-kloori-4-nitrotolueeni

text: 2-kloori-4-nitrotolueenia valmistetaan klooraamalla p-nitrotolueenia 50 °C:n lämpötilassa. Katalyyttinä prosessissa käytetään rauta(III)kloridia. 2-kloori-4-nitrotolueenia käytetään atsovärien ja atsovärien valmistuksessa käytettävien kemikaalien kuten 2-kloori-p-toluidiinin ja sulfonoitujen johdannaisten valmistamiseen.


title: Piazza Venezia

text: Piazza Venezia on yksi Rooman keskeisimmistä aukioista. Aukiota reunustavat Venetsian kardinaalin palatsi Palazzo Venezia, Italian yhdistymisen kunniaksi rakennettu , Palazzo Bonaparte, jossa Napoleonin äiti asui sekä vakuutusyhtiö Assicurazioni Generalin Palazzo delle Assicurazioni Generali.


title: Piazza Venezia

text: Benito Mussolini rakennutti vuonna 1932 tien, Via dei Fori Imperialin, Piazza Venezialta Colosseumille. Tietä käytettiin Mussolinin järjestämiin sotilasparaateihin ja hän itse piti puheita Palazzo Venezian parvekkeelta aukiolla olleelle väkijoukolle.


title: Lethal Force

text: Lethal Force on suomalaisen speed metal -yhtye Rangerin kappale ja single, joka julkaistiin yhtyeen toiselta studioalbumilta "Speed & Violence". Se julkaistiin 21. lokakuuta 2016 levymerkillä Spinefarm Records. Singlestä julkaistiin joulukuussa 2016 7” vinyylipainos, jonka B-puolella on kappale ”Night Slasher”.


title: New Yorkin ePrix 2017

text: New Yorkin ePrix 2017 eli 2017 New York ePrix oli Formula E -sarjan kauden 2016–2017 ensimmäinen kahdesta kauden viimeisestä kilpailuviikonlopuista, joissa järjestettiin kaksois-osakilpailut. Kilpailut ajettiin 15.–16. heinäkuuta 2017 Brooklynin katuradalla New Yorkissa Yhdysvalloissa.


title: Kotka – 50 vuotta unelmista kuvaksi

text: Kotka – 50 vuotta unelmista kuvaksi on kuvateos, joka esittelee luontokuvaaja Hannu Hautalan valokuvia kotkasta. Mukana on muutamia muidenkin kuvaajien kuvia. Teksti on Seppo Parkkisen. Kirjan on kustantanut Docendo, ja se on ilmestynyt 2016.


title: Kotka – 50 vuotta unelmista kuvaksi

text: Palkittu luontokuvaaja Hannu Hautala otti ensimmäisen kotkakuvansa 1960-luvulla. Kuva esittää Suomen silloista eteläisimmän, Karstulassa pesivän parin poikasta. Vuonna 1973 Hautalan kuva parittelevista kotkista valittiin Vuoden lehtikuvaksi. Hautala kuvaa edelleen filmille.


title: Kotka – 50 vuotta unelmista kuvaksi

text: Tekstin on Hautalasta tekemiensä haastattelujen pohjalta kirjoittanut tietokirjailija Seppo Parkkinen.


title: Kotka – 50 vuotta unelmista kuvaksi

text: Pertti Koskimies kiittää Linnut-lehden arviossaan kirjan sisältöä, jossa Hautala kertoo Parkkisen haastattelemana kuvaajanurastaan. Koskimies toteaa, että muistelot ja vanhat kuvat "luovat kaunista nostalgiaa ainakin meille mennyttä haikaileville ikämiehille". Kritiikin kärki suuntautuu faktoihin, jotka Hautala sanoo tarkistaneensa, mutta joista Koskimies löytää turhan usein virheitä. Hän toteaa, että kirja on arvokas lisä luontokuvauksemme historiaan, mutta mainitsee muutamin esimerkein vahvistettuna, että maailmalla on julkaistu monia omaan luokkaansa kohoavia klassikkoja.


title: Lintukuvaajien matkassa vol. 2

text: Lintukuvaajien matkassa vol. 2 on neljän luontokuvaajan yhteisteos, jonka on vuonna 2016 julkaissut Docendo. Teoksessa on myös englanninkieliset tekstit. Lopussa on kuvaajien esittelyt.


title: Lintukuvaajien matkassa vol. 2

text: Teos sisältää kuvaajanelikon kokoamia parhaita lintukuviaan syksystä 2014 kesään 2016. Teos jatkaa edellisen saman nimisen teoksen jalanjäljissä. Useimmat kuvat on esitelty viikon kuvina verkkosivustolla www.lintukuva.fi/. Teoksen kokoa on kasvatettu edelliseen verrattuna, ja kuvat saavat siten enemmän tilaa. Kuvien yhteydessä on tietoja kuvanottottilanteesta ja teknisistä yksityiskohdista. Lisää tietoja on verkkosivulla.


title: Lintukuvaajien matkassa vol. 2

text: Alkusanoissa kuvaajat toteavat: "Rautainen ammattitaito, kuvanäkemys, tietämys linnuista ja sitkeys erottavat parhaat kuvaajat rivikuvaajista."


title: Lintukuvaajien matkassa vol. 2

text: Jan Södersved kirjoittaa arviossaan Linnut-lehdessä, että "kuvat ovat parhaimmillaan graafista taidetta". Lohdutuksena harrastajakuvaajille Södersved muistuttaa, että joukossa on puhelimellakin kuvattu kuva, Muukkosen pikkulepinkäinen.


title: Lotta Udnes Weng

text: Lotta Udnes Weng (s. 29. syyskuuta 1996) on norjalainen maastohiihtäjä.


title: Lotta Udnes Weng

text: Nuorten MM-kilpailuissa 2014 Weng saavutti hopeaa vapaan hiihtotavan sprintissä ja pronssia Norjan viestijoukkueen mukana. Vuoden 2015 nuorten MM-kilpailuissa hän voitti kultaa Norjan viestijoukkueen mukana. Vuoden 2016 nuorten MM-kilpailuissa Weng saavutti hopeaa vapaan hiihtotavan sprintissä, 5 kilometrin perinteisen hiihtotavan kilpailussa sekä Norjan viestijoukkueen mukana. Hän voitti alle 23-vuotiaiden maailmanmestaruuden yhdistelmäkilpailussa 2017. Euroopan nuorten olympiafestivaaleilla hän sai sekaviestissä pronssia 2013.


title: Lotta Udnes Weng

text: Maailmancupissa Weng kilpaili ensimmäisen kerran Drammenissa maaliskuussa 2015. Lillehammerin Nordic Opening -kiertueella joulukuussa 2016 Weng sijoittui 5 kilometrin vapaan hiihtotavan kilpailussa 22:nneksi saavuttaen ensimmäiset maailmancupin pisteensä. Kymmenen parhaan joukkoon hän sijoittui ensimmäisen kerran oltuaan yhdeksäs Davosin vapaan hiihtotavan sprintissä joulukuussa 2018. Se on yhä hänen paras sijoituksensa yksittäisessä maailmancupin kilpailussa. Tour de Skillä 2018–2019 hän oli kuudes Val Müstairin vapaan hiihtotavan sprintissä.


title: Lotta Udnes Weng

text: Myös Wengin kaksoissisko Tiril Udnes Weng on maastohiihtäjä. He kuuluivat samaan viestijoukkueeseen nuorten MM-kilpailuissa sekä 2014 että 2015. Hiihtäjä Heidi Weng on kaksosten serkku.


title: Christine Scheyer

text: Christine Scheyer (s. 18. heinäkuuta 1994) on itävaltalainen alppihiihtäjä.


title: Christine Scheyer

text: Alppihiihdon maailmancupissa Scheyer kilpaili ensimmäisen kerran Åren suurpujottelussa joulukuussa 2014. Ensimmäiset maailmancupin pisteensä hän saavutti Soldeun alppiyhdistetyssä helmikuussa 2016 oltuaan 23:s. Kymmenen parhaan joukkoon hän sijoittui ensimmäisen kerran Val d’Isèren syöksylaskussa joulukuussa 2016 oltuaa yhdeksäs. Ensimmäisen palkintokorokesijoituksensa ja samalla voittonsa hän saavutti Altenmarkt-Zauchenseen syöksylaskussa tammikuussa 2017.


title: Christine Scheyer

text: Scheyer sijoittui Sankt Moritzin MM-kilpailuissa 2017 syöksylaskussa kuudenneksi, alppiyhdistetyssä 13:nneksi ja supersuurpujottelussa 15:nneksi.


title: Speed & Violence

text: Speed & Violence on suomalaisen speed metal -yhtye Rangerin toinen studioalbumi. Se julkaistiin 2. joulukuuta 2016 levymerkillä Spinefarm Records. Albumilta julkaistiin single ”Lethal Force” 21. lokakuuta 2016.


title: Speed & Violence

text: Tammikuussa 2017 yhtye aloittaa helmikuun alkuun ulottuvan ”Speed & Violence Over Europe” -kiertueen.


title: Speed & Violence

text: Albumi sai hyvän vastaanoton. Angry Metal Guy antoi albumille arvosanan 3/5, ja sanoi albumin olevan genrelleen uskollista ja yksinkertaista, sekä omiaan kroonisesti hyperaktiivisille, mauttomille retron kannattajille. Musiikkikulttuureja tutkiva dokumenttiohjelma Noisey sanoi albumin olevan ”juuri sitä, mitä heavy metal tarvitsee nyt”.


title: Torajärvi (Noormarkku)

text: Torajärvi on kuivattu järvi Noormarkussa Porissa Satakunnassa. Järvi muodosti ennen 1900-luvulla tapahtunutta järvenlaskua Karvianjoen vesistöön kuuluvan Noormarkunjoen leventymän.


title: Torajärvi (Noormarkku)

text: Torajärvi oli ennen kuivatusta yksi Karvianjoen vesistön useista bifurkaatiojärvistä, eli sillä oli kaksi lasku-uomaa: toinen Noormarkunjokea myöten Ahlaisten kirkonkylän luokse ja toinen Keskisjokea myöten Poosjärveen, jonka lasku-uomana on Ahlaisten Keikvedellä mereen laskeva Pohjajoki. Kun järvi kuivattiin, Keskisjoen uoma kuivui Torajärven puoleisesta päästään ja bifurkaatio Torajärvessä lakkasi.


title: Keskisjoki

text: Keskisjoki on Karvianjoen vesistöön kuuluva joki Noormarkussa Porissa. Poosjärveen laskeva joki on aiemmin muodostanut Noormarkunjoen leventymänä olleen, 1900-luvulla kuivatetun Torajärven toisen lasku-uoman. Kun Torajärvi 1900-luvulla kuivattiin, Keskisjoen niska kuivui ja joen muodostama bifurkaatio eli kahtaallevirtaus Torajärvestä hävisi.


title: Joulupuu-keräys

text: Joulupuu on hyväntekeväisyyskeräys, jonka tarkoituksena on antaa joululahja vähävaraisten perheiden lapsille ja nuorille, jotka todennäköisesti muuten jäisivät ilman omaa lahjaa. Keräyksen eri paikkakunnilla järjestävät paikalliset nuorkauppakamarit.


title: Leväsjoki (joki)

text: Leväsjoki on Karvianjoen vesistöön kuuluva joki Siikaisissa, Pomarkussa ja Kankaanpäässä Satakunnassa. Joki yhdistää Karvianjoen Kankaanpään Leppäruhkalla ja Isojärven Siikaisten Leväsjoella. Joen tiedetään muodostaneen bifurkaation kun vesi on virrannut Karvianjoesta sekä Kynäsjärven, Kynäsjoen, Inhottujärven ja Pomarkunjoen muodostamaa vesirettiä Isojärveen Pomarkussa että Leväsjoen kautta Isojärveen Siikaisissa. Vuonna 1984 Suomen vesistöjen bifurkaatioita tutkinut hydrologi Esko Kuusisto on määritellyt tämän bifurkaation lakanneeksi.


title: Biobío (joki)

text: Biobío on Chilen toiseksi pisin joki. Joki saa alkunsa Andien vuoristossa sijaitsevista Icalma ja Galletué järvistä. Joki on noin 380 km pitkä, ja siitä on purjehduskelpoista noin 30 km. Se virtaa kaakosta Andeilta luoteeseen Biobíon alueen läpi, ja laskee Tyyneenmereen Concepciónin kaupungin kohdalla. Sen vaikutuspiirissä on yli miljoona ihmistä. Sillä on suuri merkitys kalastuksen kannalta, mutta tärkeää on etenkin makean veden saanti. Jokeen on suunnitteilla ja osin jo rakennettu kuusi vesivoimalapatoa. Voimaloiden tuloa on kuitenkin kritisoitu siitä, että ne tuhoavat metsäluontoa ja vaikeuttavat alueen pehuencheintiaanien perinteistä elämää.


title: Time Is Up

text: Time Is Up on yhdysvaltalaisen thrash metal -yhtye Havokin vuonna 2011 julkaisema toinen studioalbumi. Se julkaistiin 28. maaliskuuta 2011 levymerkillä Candlelight Records.


title: Time Is Up

text: Albumi oli ensimmäinen uuden kitaristin Reece Scruggsin ja rumpali Pete Webberin kanssa. Albumilta julkaistiin kaksi musiikkivideota kappaleista ”D.O.A.” sekä ”Covering Fire”.


title: Time Is Up

text: Kaikki kappaleet kirjoittanut David Sanchez, ellei toisin mainittu.


title: Pyhälahti (Konnevesi)

text: Pyhälahti on kylä Konnevedellä, Keski-Suomen maakunnassa Keiteleen järven Pyhälahden rannalla. Pyhälahden kylä sijoittuu Konneveden kunnan pohjoisosaan Särkisalon koulupiiriin. Pyhälahti ympäristöineen on osa valtakunnalliseti merkittävää Natura 2000 järviluontoympäristöä. Osana vesiluontoa Pyhälahti sijaitsee kahden järviluonnonsuojelualueen välissä. Pohjoisessa on Ylä-Keiteleen natura-alue ja etelässä Etelä-Konneveden kansallispuisto.


title: Pyhälahti (Konnevesi)

text: Tiettävästi ensimmäisenä vakituisena asukkaana Kolarinsaaren rantamaisemiin saapui Pekka Niilonpoika Kolarinen v. 1554. Niin muodostui Kolarin tila. Lisää erämaan asuttajia saapui Savosta, ehkä myös Hämeen suunnalta 1500-luvun lopulla ja 1600-luvun alkuvuosilla. Siten alueelle muodostui kolme tilaa: Kolari, Toikkala ja Pyhälahti. Näiden tilojen elinvoima vaihteli asujaimiston, vaurauden ja silloisten ankarien sääolojen mukaan. Isojaossa 1700-luvun lopulla kylä kasvoi yli 10 tilan kyläksi. Vuosisadat ja -kymmenet ovat vierineet ja kylällä oli paljon elämää. Tiestö kehittyi, tiloja viljeltiin, kauppaa käytiin lukuisissa kyläkaupoissa ja kouluja oli useita.


title: Pyhälahti (Konnevesi)

text: Pyhälahdella sijaitsee ainutlaatuinen navettaan rakennettu Navettakino, jossa on 50-paikkainen nouseva katsomo.


title: Pyhälahti (Konnevesi)

text: Pyhälahden rannalla sijaitsee myös vanha Pyhälahden kansakoulu, joka valmistui syksyllä 1946. Kulttuurihistoriallisesti arvokkas hirsirakennus on toiminut myöhemmin mm. Särkisalon kyläyhdistyksen kokoontumistilana, retkeilykeskuksena sekä taiteilija Eeva-Liisa Mölsän ateljeena. Nykyään retkeilykeskus toimii elävänä museona mökki- ja retkimatkailijoiden kiintopisteenä.


title: Pyhälahti (Konnevesi)

text: Pyhälahden vierasvenesatamasta löytyy vesipiste porakaivosta sekä jäitä kalastajille. Sataman aallonmurtajan kupeessa sijaitsee myös Pyhälahden uimaranta pukukoppeineen. Pyhälahden vierasvenesatamasta kulkee melonta- ja veneilyreitti sekä Ylä-Keiteleen natura-alueelle että Neiturin kanavan kautta Suomen uusimpaan Etelä-Konneveden kansallispuistoon.


title: Pyhälahti (Konnevesi)

text: Pyhälahdella on valtakunnallisesti merkittäviä Natura 2000 luontokohteita kuten Pyhäjärven lintuvesi josta virtaa Pyhäjoki Keiteleseen . Pyhälahden länsipuolella sijaitsee Sorvavuoren luonnonsuojelu alue, joka rajoittuu Sorvajärven rantaan .. Alueella on tavattu mm. karhuja. Pyhälahden itärannalla on Loukkuniemen luonnonsuojelualue. Pyhälahden pohjoispuolella ovat Selkäsaaren , Mertasaaren ja Pyhänsalon Lapinraunion rantojensuojelualueet .


title: Pyhälahti (Konnevesi)

text: Mainittakoon luontoretkikohteena myös Ahvenisen lampi laavuineen ja luontopolkuineen sekä Loukkuniemen takana kohoava Rokkavuori. Ahvenisenlammen laavu ja Rokkavuori sijaitsevat noin kilometri Pyhälahden pohjukasta. Polku laavulle lähtee Pyhälahden tieltä vanhan linja-autotallin vierestä. Tulipaikka on hiukan etäämpänä laavusta. Laavulta lähtee polku Rokkavuorelle, josta avautuu upea näköala Loukkuniemen ja Pohjois-Keiteleen järviluonnonsuojelualueelle. Retkeilijöitä kiinnostaa noin 10 km Pyhälahdelta kaakkoon sijaitseva luola Isomäen Pirunkammari .


title: Pyhälahti (Konnevesi)

text: Pyhälahden tien varrella Pyhäjärven lintuvesi on Natura 2000 -kohde. Se on merkittävä lintujen kevätmuuton aikainen levähdyspaikka ja pesimäalue Konneveden ja Sumiaisten rajalla. Matala järvi on yksi Keski-Suomen parhaimmista lintujärvistä ja osa rantojensuojeluohjelmaa. Pyhäjärvi on kunnostettu, osin peltojen ympäröimä lintujärvi, jonka Pyhälahden puoleisessa rannassa on lintutorni. Tietoa lajistosta löytyy Natura 2000 -kohdekuvauksesta.


title: Pyhälahti (Konnevesi)

text: Pyhälahti sijaitsee Ylä-Keiteleen natura-alueen ja Etelä-Konneveden kansallispuiston välissä. Ylä-Keiteleen Natura-alue muodostaa 3 641 hehtaarin kokoisen Natura 2000 -ohjelmaan kuuluvan suojelualueen. Suojelualue käsittää noin seitsemän kilometriä mannerrantaa ja useita kookkaita saaria, pieniä saaria sekä luotoja. Rannat ovat vaihtelevia ja maisemallisesti edustavia. Leimallisia ovat rantoja kiertävät rantakalliot sekä lahtien luhdat ja rantaniityt. Alueen pohjoisosassa suojelualueeseen kuuluu useita maisemallisesti ja luonnonarvoiltaan tärkeitä niemenkärkiä. Etelä-Konneveden kansallispuistoon kulkee veneily- ja melontareitti Neiturin kanavan kautta Etelä-Konneveden kansallispuistoon.


title: Pyhälahti (Konnevesi)

text: Pyhälahdella pihapiirit on sijoitettu joko viljelysten keskelle tai peltojen ja metsän rajaukseen. Tilat sijaitsevat vesistön läheisyydessä, matalilla kumpareilla ja selänteillä. . Pyhälahdelta on yli 20 km matka sekä Konneveden kirkonkylälle, että Sumiaisten taajamaan. Työmatka- ym. liikenne suuntautuu tasaisesti molempiin suuntiin. Keiteleen rannalla sijaitsee nykyään kaksi Pyhälahden naapurikylää Välimäki ja Särkisalo. Näissä kolmessa kylässä on vakituisia asukkaita noin 270, mutta kesän tullessa runsas loma-asutus jopa kolminkertaistaa määrän .


title: TX Logistik

text: TX Logistik AG on rautatiekuljetuksiin erikoistunut saksalainen yhtiö. Sen omistaa Italian valtion junayhtiö Trenitalia, jonka omistaja on Italian valtion rautatiet, FS. Yhtiön liikevaihto oli vuonna 2014 232 milj. euroa.


title: TX Logistik

text: TX Logistikin pääkonttori on Troisdorfissa Länsi-Saksassa. Yritys toimii lähes koko Länsi-Euroopan alueella, ja sillä on tytäryhtiöitä Saksan lisäksi Itävallan Schwechatissa, Sveitsin Baselissa, Tanskan Padborgissa ja Ruotsin Helsingborgissa. Yhtiö kuljettaa vuosittain yli 20 000 junaa.


title: Myrtit

text: Myrtit ("Myrtus") on myrttikasveihin kuuluva kasvisuku ja heimonsa tyyppisuku.


title: Myrtit

text: Myrtteihin kuuluu kolme hyväksyttyä lajia. Niistä tunnetuin on välimerenmyrtti, jota kasvaa Välimeren alueen maissa, Makaronesiassa, Koillis-Afrikassa ja Länsi-Aasiassa ja lisäksi laajalti viljeltynä.


title: Parasta aikaa

text: Parasta aikaa voi tarkoittaa seuraavia:


title: Parasta aikaa (albumi)

text: Parasta aikaa on suomalaisen laulaja-lauluntekijän Anssi Kelan toinen livealbumi. Se julkaistiin 1. joulukuuta 2016 tuplavinyylinä sekä digitaalisesti.


title: Parasta aikaa (albumi)

text: Albumi äänitettiin Kelan huhtikuussa 2016 tekemän "Parasta aikaa" -nimisen konserttisalikiertueen Helsingin, Tampereen, Turun, Hyvinkään, Hämeenlinnan ja Järvenpään keikoilla. Albumilla ei kuulla alkuperäistä konserttia kokonaisuudessaan vinyyliformaatin rajallisen tallennuskapasiteetin vuoksi, vaan osa konsertissa kuulluista kappaleista on jouduttu jättämään albumijulkaisun ulkopuolelle.


title: Parasta aikaa (albumi)

text: Albumi sijoittui Suomen viralliselle albumilistalle yhdeksi viikoksi sijalle 21.


title: Suomyrtit

text: Suomyrtit tai norkkomyrtit ("Myrica") on suomyrttikasveihin kuuluva kasvisuku ja heimon tyyppisuku. Sukuun kuuluu 20 lajia.Suomyrttiä esiintyy Euroopan mereisissä osissa Portugalista pohjoiseen Norjaan, Pohjois-Amerikassa ja itäisimmässä Aasiassa Korean, Japanin ja Kamtšatkan niemimaan välisellä alueella. Suomessa suomyrttiä esiintyy pääosin rannikoilla ja järviseudulla Etelä-Hämeestä Etelä-Savoon. Aasiassa ja Pohjois-Amerikassa kasvaa useita omia suomyrttilajeja.


title: Anna Rupprecht

text: Anna Rupprecht (s. 29. joulukuuta 1996) on saksalainen mäkihyppääjä. Seuratasolla hän edustaa SC Degenfeldiä.


title: Anna Rupprecht

text: Maailmancup-debyyttinsä Rupprecht teki tammikuussa 2012 Hinterzartenissa, ja ensimmäiset pisteensä hän otti Hinterzartenissa helmikuussa 2014. Ensimmäisen sijoituksensa kymmenen parhaan joukkoon ja samalla palkintosijansa Rupprecht saavutti joulukuussa 2016 Lillehammerissa oltuaan kauden avauskilpailussa kolmas.


title: Anna Rupprecht

text: Nuorten MM-kisoissa Rupprecht on saavuttanut joukkuemäen kultaa Almatyssa 2015 ja pronssia Râșnovissa 2016. Henkilökohtaisessa kilpailussa hän oli parhaimmillaan yhdeksäs Hinterzartenissa 2010. Euroopan nuorten olympiafestivaaleilla 2013 hän voitti henkilökohtaisen kilpailun sekä joukkuemäen kultaa ja oli sekajoukkuemäessä hopealla.


title: Sarjatalvikit

text: Sarjatalvikit ("Chimaphila") on kanervakasveihin kuuluva kasvisuku, jossa on viisi lajia. Aiemmin sarjatalvikit luokiteltiin talvikkikasveihin ("Pyrolaceae").Sarjatalvikkeja esiintyy Euraasiassa, Pohjois-Amerikassa ja Keski-Amerikassa. Laajin levinneisyysalue on sarjatalvikilla, jolla on noin kuusi levinneisyydeltään eriävää alalajia. Sarjatalvikin alalajit "acuta", "cisatlantica", "domingensis", "mexicana" ja "occidentalis" esiintyvät Amerikassa ja nimialalaji "umbellata" Euraasian lauhkealla ja eteläboreaalisella metsävyöhykkeellä.


title: Alpo Halinen

text: Alpo ”Apeli” Halinen (s. 22. heinäkuuta 1934 Kuusankoski) on suomalainen muusikko ja televisioesiintyjä. Hän toimi 1970-luvulla juontajana monissa Yleisradion musiikkiohjelmissa, kuten Suomen euroviisukarsinnassa 1975. Hän oli mukana Songilo-lauluyhteessä, jonka muutkin jäsenet olivat tv-kasvoja: Aarre Elo, Heikki Kahila, Jani Uhlenius ja Jukka Virtanen.


title: Alpo Halinen

text: Halinen on toiminut erilaisissa järjestö- ja virkamiestehtävissä, muun muassa Espoon kaupungin kulttuurisihteerinä, työvoimaministeriössä ja sosialidemokraattisen työväenliikkeen kulttuurijärjestöissä.


title: Sinikka Hein

text: Sinikka Hein on suomalainen toimittaja ja televisiojuontaja. Hän toimi Yleisradion dokumenttitoimittajana vuoteen 2007 saakka, jolloin hänet irtisanottiin viiden muun kollegan kanssa.


title: Sinikka Hein

text: Sinikka Hein aloitti Yle-uransa radion viihdetoimituksen ohjelma-avustajana 1960- ja 1970-lukujen vaihteessa. Lokakuusta 1975 alkaen hän kierteli studioksi varustetulla autolla toimittaja Matti Poijärven kanssa Itä-Euroopasta läpi Aasian Uuteen-Seelantiin ja sieltä edelleen Yhdysvaltoihin. He tekivät matkallaan pop-, jazz- ja maailmanmusiikkiaiheisia radio-ohjelmia eri maista.


title: Sinikka Hein

text: Sinikka Hein juonsi monia television kevyen musiikin ohjelmia, kuten Yleisradion 1970-luvun lopun ja 1980-luvun alun "Iltatähteä". Myöhemmin Hein oli toimittajana tai tuottajana muun muassa ohjelmissa "Yhdenillan pysäkki", 1990-luvun alkupuolen "Info", sekä kiinnostavien seniorikansalaisten haastatteluja sisältäneet sarjat "Toden näköinen elämä" ja "Testamentti" 1990-luvun puolivälissä.


title: Sinikka Hein

text: Hein teki ohjelmia myös MTV:lle, kuten 1980-luvun vaihteen "Ihan hyvä musiikkiohjelma" ja vuoden 1978 yhteistyöohjelma itäsaksalaisten kanssa nimeltä "Haloo Helsinki, täällä Berliini", jonka hän juonsi Itä-Berliinistä yhdessä Jukka Virtasen kanssa.


title: Majavankaalit

text: Majavankaalit ("Lysichiton") on kaksilajinen kasvisuku vehkakasvien heimossa.


title: Majavankaalit

text: Majavankaalien suuret lyhytruotiset lehdet kasvavat ruusukkeena. Puikelon suojuslehti peittää kukinnon tyven ja lakastuu hedelmien kypsyessä. Puikelo on 4–12 senttimetriä pitkä ja koostuu tiiviisti kasvavista pienistä nelilukuisista kukista. Hedelmänä on vihreä marja.


title: Majavankaalit

text: Majavankaaleihin kuuluu kaksi lajia monivuotisia suo- ja rantakasveja: Läntisessä Pohjois-Amerikassa alkuperäisenä esiintyvä keltamajavankaali ("Lysichiton americanus") ja Koillis-Aasiassa alkuperäisenä esiintyvä valkomajavankaali ("Lysichiton camtschatcensis"). Majavankaaleja viljellään koristekasvina ja ne ovat levinneet uusille alueille, kuten Eurooppaan. Kelta- ja valkomajavankaali risteytyvät, risteymälaji on "Lysichiton" × "hortensis".


title: Majavankaalit

text: Suomessa keltamajavankaali on luonnonvaraisena harvinainen uustulokas.


title: Isolimaskat

text: Isolimaskat ("Spirodela") on nelilajinen vesikasvisuku vehkakasvien heimossa. Suvun lajeista isolimaska kasvaa luonnonvaraisena myös Suomessa, lisäksi "Spirodela punctata" on havaittu satunnaiskasvina.


title: Anzola d’Ossola

text:
Anzola d’Ossola on kunta Pohjois-Italiassa Verbano-Cusio-Ossolan maakunnassa Piemonten alueella.
Anzolan naapurikunnat ovat Massiola, Ornavasso, Pieve Vergonte, Premosello-Chiovenda ja Valstrona.


title: Lammikit

text: Lammikit ("Nymphoides") on raatekasveihin kuuluva kasvisuku. Suvussa on 33 lajia.


title: Lammikit

text: Lammikit ovat maailmanlaajuisesti esiintyviä vesikasveja. Euroopassa kasvaa yksi suvun laji lammikki ("Nymphoides peltata"). Sillä on laaja levinneisyysalue Euraasiassa Länsi-Euroopasta Intiaan ja Japaniin. Lammikki on levinnyt Pohjoismaiden eteläosaan uustulokkaana. Suomessa lajia on löytynyt muutamin paikoin Varsinais-Suomesta Turun seudulta 2010-luvulla.


title: Bognanco

text:
Bognanco on kunta Pohjois-Italiassa Verbano-Cusio-Ossolan maakunnassa Piemonten alueella.
Bognancon naapurikunnat ovat Antrona Schieranco, Crevoladossola, Domodossola, Montescheno ja Trasquera sekä sveitsiläinen Zwischbergen.


title: Kilpukat

text: Kilpukat ("Hydrocharis") on kilpukkakasvien heimoon kuuluva kolmilajinen kasvisuku ja heimonsa tyyppisuku.


title: Joseph Bramah

text: Joseph Bramah (13. huhtikuuta 1748 Stainborough Lane Farm, Stainborough, Barnsley, Yorkshire – 9. joulukuuta 1814) oli englantilainen keksijä ja lukkoseppä. Hänet tunnetaan parhaiten hydraulisen puristimen keksijänä. Yhdessä William George Armstrongin kanssa häntä pidetään hydrauliikan yhtenä perustajana.


title: Joseph Bramah

text: Valmistuttuaan puusepäksi Bramah muutti Lontooseen, jossa hän työskenteli Herra Allenin palveluksessa asentaen vesiklosetteja, joiden tekniikan Alexander Cumming oli patentoinut vuonna 1775. Bramah huomasi tämän vessamallin kylmien ilmojen jäätymistaipumuksen. Vaikka Allen paransi vessan rakennetta korvaamalla luistiventiilin läppäventtiilillä, joka sulki istuinmaljan pohjan, Bramah hankki sille patentin vuonna 1778 ja alkoi valmistaa vessanistuimia omassa työpajassaan. Tämä vesiklosettimalli oli menestyksekäs ja sitä valmistettiin 1900-luvulle saakka.


title: Joseph Bramah

text: Osallistuattuun joillekin lukkojen tekniikkaa käsitteleville luennoille Bramah päätti suunnitella oman lukkomallinsa, jolle hän sai patentin 1784. Samana vuonna käynnistyi Bramahin lukkoyhtiö, joka on edelleen toiminnassa. Bramahin lukot olivat kuuluisia murtovarmuudestaan ja kovuudestaan, ja yritys piti ylpeästi liikkeensä ikkunassa vuodesta 1790 alkaen haastekylttiä, jossa luki: Se, joka pystyy avaamaan tai murtamaan tämän lukon, on ansainnut 200 guinean palkinnon. Palkinnon lunastaminen kesti 67 vuotta, kunnes Lontoon maailmannäyttelyn vuonna 1851 amerikkalainen lukkoseppä Alfred Charles Hobbs kykeni avaamaan lukon. Lukon avaaminen oli vaatinut 51 tuntia 16 päivän aikana. Tämä haastelukko on Lontoon tiedemuseossa. Se ei kuitenkaan ole enää alkuperäisessä kunnossa. Bramah sai lukolleen patentin 1798.


title: Joseph Bramah

text: Osittain lukkojen osien valmistustarkkuusvaatimusten vuoksi Bramah käytti paljon aikaa metallintyöstökoneiden kehitykseen. Hänellä oli suuri luottamus Henry Maudslayhin, joka oli 18-vuotias tullessaan Bramahin palkkaamaksi. Keskenään he kehittävät joukon kekseliäitä koneita, joilla pystyttiin tehostamaan Bramahin lukkojen valmistusta ja niitä voitiin käyttää myös muiden koneiden valmistukseen.


title: Joseph Bramah

text: Juuri ennen kuolemaansa Bramah palkasi myös Joseph Clementin, joka monen muun asian ohella kehitti metallisorveja.


title: Joseph Bramah

text: Hydraulista puristinta pidetään Bramahin tärkeimpänä keksintönä. Se perustuu Pascalin lakiin, jonka mukaan nesteen paine on vakio suljetussa systeemissä. Kun kokoonpuristumattoman nesteen tapauksessa suljetussa astiassa on kaksi liikkuvaa mäntää ja toisen liikkuessa sisään toinen tulee ulos ja niin niiden voimien suhde on sama kuin mäntien pinta-alojen suhde. Tällä periaatteella voidaan puristusvoimaa kasvattaa. Bramah sai patentin hydrauliselle puristimelle 1795.


title: Joseph Bramah

text: Bramah sai vuosien 1778 ja 1812 välillä 18 patenttia.


title: Joseph Bramah

text: Bramahin suurin merkitys insinööritaidoille oli hänen vaatimuksensa laadunvalvonnan suhteen. Hän ymmärsi, että voimakoneet täytyi työstää tarkemmin kuin oli ollut tapana. Hän opetti Arthur Woolfin työstämään koneen tarkkoihin toleransseihin, mikä mahdollisti Cornwallissa valmistettujen höyrykoneiden käyttää korkeampaa höyrynpainetta, mikä kasvatti suuresti niiden tehoa. Woolfista tuli Cornwallin johtava höyrykoneinsinööri ja hänen ratkaisujaan on hyödynnetty myöhempiin koneisiin. Kun Wattin höyrykoneesta saatiin vuonna 1800 ulos noin 15 hevosvoimaa, niin vuonna 1835 höyrykoneista saatiin 450 hevosvoimaa ulos.


title: Sebastian Enterfeldt

text: Peter Sebastian Leonard Enterfeldt Eriksson (s. 22. toukokuuta 1988 Gävle, Ruotsi) on ammattilaisuransa lopettanut ruotsalainen jääkiekkoilija, pelipaikaltaan keskushyökkääjä. Hän pelasi urallaan Elitserienissä/SHL:ssä yhteensä 257 runkosarjaottelua tehopistein 44+53=97 ja keräten 86 jäähyminuuttia sekä 30 playoff-ottelua tehopistein 3+5=8 ja keräten 20 jäähyminuuttia. Enterfeldt pelasi myös neljä A-maaottelua. Hänen pelaajauransa päättyi käsivammaan 28-vuotiaana kaudella 2016–2017.


title: Sebastian Enterfeldt

text: Elite Prospects -sivusto mainitsee Enterfeldtin älykkääksi ja taitavaksi kahden suunnan sentteriksi, joka lukee peliä hyvin ja omaa hyvät puolustustaidot. Sivusto mainitsee hänet myös hyvillä käsillä ja luistelulla varustetuksi pelintekijäksi. Enterfeldt pelaa myös kohtullisen hyvää fyysistä peliä, vaikka hän ei ole kovin isokokoinen. Enterfeldt oli myös hyvä aloittaja, sillä hän voitti kaudella 2014–2015 SHL:n aloitustilaston ottamalla 61,1 % aloituksistaan.


title: Sebastian Enterfeldt

text: Enterfeldt on Valbo AIF:n kasvatti. Hän siirtyi juniorina sittemmin Brynäs IF:ään. Enterfeldt oli kaudella 2005–2006 seuran J20-junioreiden paras syöttäjä ja toiseksi paras pistemies Johan Alcénin jälkeen tehoilla 7+27=34. Hän debytoi samalla kaudella myös Brynäsin Elitserien-joukkueessa, jossa vain 17-vuotias Enterfeldt pelasi neljä runkosarjaottelua ilman tehopisteitä. Kaudella 2006–2007 hän oli Brynäsin J20-junioreiden kolmanneksi paras pistemies tehoilla 15+22=37. Enterfeldt pelasi kauden aikana kolme Elitserien-ottelua.


title: Sebastian Enterfeldt

text: Kaudeksi 2007–2008 Enterfeldt siirtyi Ruotsin toiseksi korkeimmalle sarjatasolle HockeyAllsvenskan-joukkue Almtuna IS:ään. Hänen tulokaskautensa toi siellä 45 runkosarjaottelussa tehot 1+9=10. Kaudella 2009–2010 Enterfeldt oli 13 osumallaan joukkueen toiseksi paras maalintekijä Fredrik Vestbergin kanssa. Kvalserienissä hän oli Almtunan paras pistemies ja syöttäjä tehoilla 1+7=8 ja Enterfeldt voitti joukkueen sisäisen tehotilaston lukemalla +5. Hän teki tammikuussa 2010 Almtunan kanssa jatkosopimuksen, mutta Enterfeldt siirtyi kuitenkin kaudeksi 2010–2011 Luleå HF:n Elitserien-joukkueeseen. Hänen varsinainen tulokaskautensa liigassa toi 53 runkosarjaottelussa tehot 9+11=20 ja 13 playoff-ottelussa tehot 1+2=3. Kaudella 2011–2012 Enterfeldt oli pudotuspeleissä Toni Koiviston ohella Luulajan ainoa kaksi kertaa puolivälierissä maalinteossa onnistunut pelaaja.


title: Sebastian Enterfeldt

text: Enterfeldt palasi kaudeksi 2012–2013 kaksivuotisella sopimuksella junioriuraltaan tuttuun Brynäs IF:ään. Hän teki Ruotsin pääsarjatason yhden kauden piste-ennätyksensä tehoilla 13+13=26. Enterfeldt oli Brynäsin toiseksi paras maalintekijä Calle Järnkrokin kanssa. Helmikuussa 2014 hän teki kolmivuotisen jatkosopimuksen joukkueen kanssa. Kaudella 2014–2015, marraskuussa 2014 Ensterfeldt loukkasi vasemman kätensä ja hänen kautensa jäi vain 23 runkosarjaottelun mittaiseksi. Kausi 2015–2016 Enterfeldtillä jäi vain 32 ottelun mittaiseksi ja kaudella 2016–2017 hän ehti pelata vain kuusi ottelua. Enterfeldtin käsi leikattiin peräti viisi kertaa ja hän kävi läpi monta kuntoutusta. Tammikuussa 2017 Enterfeldt lopetti pelaajauransa, kun hän omien sanojensa mukaan tunsi kädessään jatkuvaa kipua, eikä käden liikkuvuus toiminut toivotulla tavalla.


title: Sebastian Enterfeldt

text: Enterfeldt pelasi Ruotsin A-maajoukkueessa neljä ottelua tehden kolme syöttöpistettä. Hän teki A-maajoukkuedebyyttinsä Euro Hockey Challengessa 5. huhtikuuta 2012 Oslossa Norjaa vastaan. Enterfeldt keräsi ottelussa kaksi syöttöpistettä. Hän pelasi myös 15 nuorten ja seitsemän poikien maaottelua.


title: Sebastian Enterfeldt

text: Enterfeldtin isä Peter Eriksson pelasi omalla urallaan yli 300 Elitserien-ottelua Brynäs IF:ssä.


title: Uhkasakko

text: Uhkasakko on tuomioistuinten ja eri viranomaisten tehosteena käyttämä painostuskeino, jolla pyritään varmistamaan viranomaisen antaman käskyn tai kiellon toimeenpano. Tässä yhteydessä tällaisesta käskystä tai kiellosta käytetään termiä päävelvoite. Uhkasakkoon liittyy jokin rahasumma, joka voi olla joko kiinteä tai sen suuruus voi muuttua ajan kuluessa. Ajan kuluessa muuttuvasta uhkasakosta käytetään nimitystä "juokseva uhkasakko". Mikäli se taho, jota uhkasakko koskee, ei toteuta päävelvoitettaan ja tähän ei ole hyväksyttävää syytä, voidaan uhkasakko tuomita maksettavaksi.